“Makanan Tinggalkan Di Tempat Kasut, Tak Masuk Jenguk Anak Isteri”

Sejak semalam hangat diperkatakan mengenai finalis Imam Muda Syed Mohd Faris yang dihimpit kontroversi rumah tangga apabila menceraikan isterinya, Nur Hidayu Rosli selepas berkahwin dengan wanita lain.

Hidayu mendedahkan dia dan Syed Faris sudah pun bercerai talak satu di Mahkamah Rendah Syariah Petaling Jaya pada 28 Mei lalu dua hari selepas menyambut ulang tahun ke-13 perkahwinan mereka.

BACA: Mahu Bantu Keluarga, Elak Maksiat Alasan Imam Muda Syed Faris Kahwin Lain

Menerusi satu laporan, Hidayu berkata sebelum itu dia sedar perubahan mendadak suaminya apabila kerap pulang lewat dan adakalanya tidak pulang langsung ke rumah.

Malah, suaminya juga tidak lagi memberi wang nafkah dan jika diberikan hanya mengikut sesuka hatinya. Lebih menyedihkan, ketika PKP dia dan anak beranak hampir terputus bekalan makanan namun bekas suaminya itu tidak pulang ke rumah.

Sebak pulak dengar cerita Nur Hidayah ni fasal Imam Muda tak guna tu. Bayangkan masa PKP pernah terputus makanan, suami sendiri pulak sesuka hati nak balik ke tak. Sampai makanan untuk anak-anak pun tinggalkan je dalam kotak kasut depan rumah, tak masuk jenguk bini & anak² ??? pic.twitter.com/Y1yMeDk5oh

Katanya lagi, adakalanya Imam Muda tersebut hanya meninggalkan makanan untuk anak-anak di luar rumah dan tidak masuk untuk menjenguk isteri dan anak-anaknya.

“Masa PKP memang dia tak balik rumah, kalau dia balik pun suka hati dia nak balik. Hantar makanan pun kadang-kadang dia hantar dekat saya, dia letak dekat dalam kotak kasut dekat luar.

“Jiran rumah saya nampak, dia cakap dekat saya suami hantar makanan. Saya bawa masuk dalam anak saya makan, menangis saya tengok. Dia ada kunci rumah, dia boleh masuk dan hantar.

“Tapi kenapa sampai tak boleh nak tengok. Tak boleh nak tengok dah ke muka kami?,” katanya.

Hidayu berkata lagi, ketika bulan puasa pun bekas suaminya itu pulang ke rumah sesuka hati. Ujarnya, dan Syed Faris mengatakan kepada isteri barunya itu boleh melayannya dengan lebih baik lagi.

“Bulan puasa pun sama, balik ikut suka dia. Dia kata perempuan tu boleh layan dia macam raja. Ya Allah, sedihnya saya masa tu, 13 tahun saya kahwin. Bila suami kita cakap macam tu kita rasa macam dah tak ada apa dah untuk kita,” katanya.

Sebelum ini, Hidayu mendedahkan Syed Faris memberitahu sudah berkahwin dengan wanita itu pada hujung Januari lalu ketika dia baru melahirkan anak kelima mereka.


Shuk Sahar Dituduh Curang, Didakwa Paksa Wanita Gugurkan Anak?

Tiada angin tiada ribut, timbul cerita tidak sedap di dengar apabila hangat diperkatakan mengenai kontroversi terpalit pelawak dan pengacara Shuk Sahar yang didakwa berlaku curang terhadap isterinya.

Tular di Twitter, seorang individu mendakwa Shuk mempunyai hubungan dengan seorang wanita dikenali sebagai Fara Salleh. Malah, individu berkenaan turut membuat pelbagai dakwaan buruk terhadap Shuk dan Fara.

“Betina ni memang sondol laki orang saja, kalau boleh yang then dia konon sara hidup mana jantan yang solo baru mau up. Apa punya perangai. Nanti kongsi pula tentang perempuan tu dengan laki orang pula. Ingat dah bertudung suci dah,” tulisnya.

Dakwa akaun berkenaan, hubungan sulit Fara dan Shuk sejak setahun lalu kini diketahui oleh isteri pelawak berkenaan, Rossalennah Natassyiah.

Malah, menerusi paparan skrin yang turut disebarkan di Twitter, skandal Shuk didakwa telah mencipta akaun palsu menggunakan nama @_sflia untuk berhubung dengan Rossalennah dan memberitahu perkara sebenar.

Dakwanya, Shuk pernah menghamilkannya dan memaksa dia untuk menggugurkan kandungan tersebut. Malah, mendakwa Shuk sendiri yang membawanya untuk gugurkan anak.

“Tak nak mengaku suami ada perempuan lain di belakang? Tak nak mengaku suami dah mengandungkan perempuan lain? Nak tengok segala bukti yang ada, boleh je. Sampai paksa suami sumpah cerai talak kalau contact lagi,” tulisnya.

Dalm pada itu, akaun itu mendakwa dia turut mempunyai bukti di atas apa yang diperkatakannya. Malah, individu itu dipercayai skandal Shuk itu mendakwa akui kesal dengan perbuatannya menggugurkan anak dalam kandungannya.

Difahamkan, isteri Shuk turut memuat naik komen terbabit di akaun Instagramnya namun telah memadamkan status berkenaan. Bagaimanapun, setakat ini masih tiada kenyataan lanjut daripada Shuk mengenai dakwaan tersebut,

Selain Shuk, Fara juga didakwa pernah menjalinkan hubungan dengan Shah Jaszle dan Kecik Ogie sebelum ini.


Tak Perlukan Lelaki, Fatin Afeefa Tak Minat Nak Kahwin

Berdepan kegagalan dalam rumah tangga sebelum ini, pelakon kontroversi Fatin Afeefa berkata dia tidak berminat untuk berkahwin buat masa ini kerana baginya perkahwinan memerlukan pengorbanan.

Meskipun perlu memikul tanggungjawab berat sebagai ibu tunggal kepada dua cahaya mata, namun Fatin berkata dia gembira dengan kehidupannya itu kerana dapat memberi perhatian pada anak dan kerjaya.

“Buat masa ini, saya tak berminat mahu mendirikan rumah tangga. Saya gembira dengan kehidupan hari ini kerana dapat fokus kepada kerja dan keluarga. Sekiranya berkahwin semula, saya kena fikir soal keperluan suami, makan minum dan kelengkapan. Jadi, buat masa ini, saya gembira hidup sendiri.

“Ramai peminat menyuruh saya berkahwin, tetapi saya tak akan berkahwin untuk memuaskan hati orang. Jika bahagia tidak mengapa. Kalau merana, saya juga yang tanggung nanti. Jadi, tak perlulah saya mengikut kehendak sesiapa,” katanya kepada BH Online.

Kehidupannya kini sudah lengkap dengan kehadiran sepasang cahaya mata, Adam Aisy Arrian dan Ivy Herra Sophia, Fatin enggan menambahkan sakit kepala dikurniakan zuriat sekiranya berkahwin.

Bagaimanapun, Fatin berkata dia mungkan akan memikirkan semula hal kahwin apabila usia mencecah usia 35 tahun. Jelasnya lagi, dia tidak perlukan insan bernama lelaki dalam hidup dan tanpa lelaki dia tetap boleh hidup mewah.

“Prinsip hidup, tak perlu fikir apa orang nak cakap. Saya tak tidak perlukan lelaki dalam hidup. Walau tanpa kehadiran lelaki sekali pun, saya masih mampu menikmati kemewahan dengan cara tersendiri.

“Jangan dekati saya kerana tak suka orang mendekati. Jika ada yang mengatakan saya ‘high maintenance’, saya tidak suruh pun orang jaga saya.

“Saya hidup mewah sebab saya bekerja. Saya mempunyai beberapa kontrak jangka masa panjang, jadi apa alasan tidak mampu pakai apa yang ingin dipakai? Saya mampu dan saya tak perlukan lelaki tanggung saya,” katanya.

Fatin pernah mendirikan rumah tangga dengan pelakon Juvana, Adam Shahz pada 2013, sebelum berpisah kira-kira empat tahun lalu.


Mahu Bantu Keluarga, Elak Maksiat Alasan Imam Muda Syed Faris Kahwin Lain

Nampaknya selepas PU Abu dan Da’i Farhan, kali ini finalis Imam Muda, Syed Mohd Faris pula dihimpit kontroversi rumah tangga apabila menceraikan isterinya, Nur Hidayu Rosli selepas berkahwin dengan wanita lain.

Imam Muda tersebut menceraikan Hidayu dengan talak satu di Mahkamah Rendah Syariah Petaling Jaya pada 28 Mei lalu. Ibu kepada Hidayu dikenali sebagai Zainab menyifatkan bekas menantunya itu sebagai suami tidak bertanggungjawab.

BACA: Finalis Imam Muda Ceraikan Isteri Lepas Nikah Wanita Lain Di Songkhla

Zainab mendakwa Syed Faris sudah beberapa kali kantoi curang ketika Hidayu sedang hamil. Namun apa yang dikesalkan olehnya apabila bekas menantunya memberi alasan berpoligami untuk membantu kewangan keluarga.

“Alasan yang dia bagi pada saya apabila saya tanya kenapa kahwin dengan perempuan itu, dia kata untuk menjana ekonomi dan bantu kewangan keluarga.

“Dia kata perempuan tu pandai buat bisnes online selain untuk elak berlakunya maksiat,” katanya kepada mStar Online.

Terdahulu, Hidayu mendedahkan sudah diceraikan suaminya dan mendakwa dikasari madunya selepas Imam Muda Syed Faris bercadang untuk menceraikan salah seorang daripada mereka.

Malah, Hidayu berkata Syed Faris memaklumkan dia berkahwin lain pada Januari lalu selepas dia baharu melahirkan anak kelima mereka.

Kata Hidayu, bekas suaminya pernah menyuarakan hasrat untuk berkahwin lagi namun diminta untuk berfikir kerana mereka mempunyai anak-anak.

Bagaimanapun, dia tetap mahu meneruskan keinginannya itu untuk berkahwin lagi dan mendakwa wanita lain boleh melayannya lebih hebat daripada dirinya.


Hidayah Kecewa Ali Puteh Tak Beritahu Letak Batu Nisan Di Pusara Abam

Selepas lima bulan pemergian Allahyarham Abam Bocey, pusara arwah yang terletak di Tanah Perkuburan Islam di Sungai Pusu, Gombak, selamat dinaikkan batu nisan dan binaan kubur di sekelilingnya.

Perkara itu dikongsikan oleh adiknya, pelawak Ali Puteh menerusi Instagram.miliknya. Menerusi perkongsian itu, Ali turut meminta sesiapa yang ingin menziarahi pusara abangnya untuk mendoakan kesejahteraan arwah.

Bagaimanapun, tindakan itu kurang disenangi baru arwah Abam iaitu Nor Hidayah kerana dia tidak dimaklumkan mengenai pemasangan batu nisan tersebut. Namun, dia enggan memperbesarkan hal tersebut bagi elakkan sengketa berpanjangan.

“Saya pun tak tahu yang dia buat batu nisan ni. Dia tak hubungi saya langsung. Saya tahu lepas tengok di Instagram. Saya malas nak cakap apa-apa baik saya diam saja,” katanya kepada mStar Online.

Dalam pada itu, Hidayah turut meluahkan rasa kecewa kerana anaknya seolah-olah tiada hak ke atas kubur arwah Abam kerana tidak diberitahu mengenai hal itu.

“Memang kami tak tahu ahli keluarga arwah bina kepok di kubur arwah hari ini,” katanya.

Hidayah dan Abam berkahwin pada 8 Disember 2017. Pasangan itu dikurniakan seorang cahaya mata lelaki, Syed Uthman Hamzah Al- Juffrey kini berusia 14 bulan.


Geng Shopping Watsons Nak Dapat Kereta Percuma Tak? Jangan Lupa Sertai Cara Mudah Ini

Dalam diam Watsons buat kejutan girls! Terus rasa tak sabar nak pergi Watsons. Tapi sebelum tu kami nak share lah dengan anda apa kejutan sebenar yang Watsons buat untuk pelanggan setianya.

Jangan tak tahu, kali ini Watsons tawarkan Syokathon promosi sehingga 50%. Siapa tak nak kan? Banyak tu. Lagi-lagi jika masuk sahaja Watsons ada sahaja barang yang nak dibeli, jadi inilah peluang terbaik untuk anda grab.

Kiranya beli sahaja barangan yang ada dalam Watsons sampai penuh bakul anda akan dapat potongan harga yang lagi berbaloi. Bukan itu sahaja, buat members Watsons akan dapat extra 30% lagi potongan harga. Memang jawabnya tak pandang kiri kanan dah kali tu, grab saja apa yang nak.

Paling tak sabar kami nak share dengan anda ni, bukan sahaja promosi hebat dari Watsons, ada juga tawaran bawa pulang kereta Nissan Almera. Wow! Memang terus setia dengan Watsons lah jawapannya kalau dah dapat kereta Nissan Almera ni.

Anda pasti tertanya-tanya bagaimana cara untuk rebut peluang memenangi kereta Nissan Almera ni kan? Relax, biar kami bagi tahu. Caranya anda hanya perlu bayar barangan yang anda beli di Watsons melalui Touch n Go eWallet bila anda beli RM100 keatas (dalam satu resit sahaja). MUdah kan?

Selepas sudah buat pembayaran tu, berserah sahaja. Jika rezeki anda Nissan Almera bakal menjadi milik anda. Ini peraduan Ulang tahun ke-10 Members Watsons yang harus anda rebut. Tak senang nak dapat kereta percuma ni. Peraduan ini bermula dari 28 Julai sehingga 29 Julai sahaja. Siapa cepat dia lah tuan kereta percuma.

Ha bagi anda yang kurang gemar bawa cash money tu, lebih baik anda bayar barangan anda dengan e-wallet sahaja. Sekarang zaman dah maju, scan sahaja dah siap payment anda.

Lagi menarik bila anda bayar sahaja dengan e-wallet ini anda juga akan dapat promosi sebanyak RM10. RM10 secara percuma yang anda dapat ni boleh digunakan di aplikasi Boost, GrabPay dan juga Touch n Go. Masing-masing ada kelebihannya. Nak tahu, jangan lupa tengok gambar di atas. Rugi kalau tak guna teknologi sekarang.

Sebenarnya jika anda nak tahu, Watsons bukan sahaja mengadakan promosi hebat yang buat anda rasa tak sabar nak berkampung di butik kecantikan no 1 Malaysia ni.

Watsons juga anda menyediakan Watsons Hair Fair untuk anda yang sentiasa menjaga kesihatan rambut anda. Tak kisahlah lelaki ke perempuan semua boleh terjah Watsons Hair Fair ni. Mana tahu lepas terjah rambut anda akan bertambah sihat dengan produk yang disediakan.

Yang penting di sana nanti akan dapat secara percuma trial pack 6ml jika anda membuat pembelian RM20 keatas untuk mana-mana produk penjagaan rambut. Bukan itu sahaja, banyak lagi yang anda akan dapat jika anda jejak sahaja kaki di sana nanti.

Ahli Watsons kini boleh menebus insurans hayat percuma dengan perlindungan khas COVID-19. Bagi anda yang baru mendaftar sebagai Watsons members pun layak untuk menikmati faedah ini.

Eksklusif untuk ahli Watsons sahaja, dan terhad kepada 20,000 pendaftaran pertama sahaja. Untuk maklumat lanjut anda boleh layari di sini.

Banyakkan promosi hebat yang kaw-kaw anda akan dapat? Yang penting jangan lupa rebut peluang memenangi kereta Nissan Almera secara PERCUMA.

Untuk maklumat lanjut anda boleh layari laman rasmi Watsons. Ingat, jangan terlepas kereta percuma tu.


Anak Minta Fasha Sandha Berhenti Berlakon

Sebagai selebriti, setiap kali kemana-mana pasti akan menjadi perhatian ramai. Dek kerana kasihan melihat ibunya melayan peminat yang ingin bergambar, Fasha Sandha berkata anak sulungnya meminta dia berhenti berlakon.

Menerusi Instagram, Fasha berkongsikan video anak lelakinya, Putra Rayfal meluahkan rasa kurang selesa apabila ibunya yang sedang sarat hamil terpaksa berdiri berulang kali kerana mahu bergambar dengan peminat.

Kisah beberapa hari lalu, ..Sebenarnya keluarkan handphone untuk nak ambik gambar food ? Tiba ada beberapa orang datang kemeja untuk ambik gambar dengan ibu, lepas dah ambik gambar, Tiba2 anak sulung ibu ni luah perasaan dia , suruh kita stop acting sebab kesian ibu selalu kena berdiri untuk ambik gambar di meja makan ? Rupanya dah lama dia dah simpan perasaan ni, baru nak luahkan. Acting is my passion sayang. Setelah hampir 9 bulan berehat dari set pengambaran, adakalanya rindu nak masuk set balik sayang. Anak yang suruh berhenti berlakon. Camana ni? Anak ibu baru 7 tahun dah pandai kesiankan ibu ? kena berdiri. I love you anakku. Video ni kenangan untuk sayang. . #iburayfalraysha

A post shared by  Fasha Sandha (@fashasandha) on Jul 28, 2020 at 7:59pm PDT

Dalam video tersebut, Rayfal meminta ibunya berhenti berlakon dan tidak mahu lagi menjadi orang terkenal. Fasha berkata sudah lama rupanya anaknya itu menyimpan perasaan tersebut.

“Kisah beberapa hari lalu, sebenarnya keluarkan handphone untuk nak ambik gambar food. Tiba ada beberapa orang datang kemeja untuk ambik gambar dengan ibu, lepas dah ambik gambar.

“Tiba-tiba anak sulung ibu ni luah perasaan dia, suruh kita stop acting sebab kesian ibu selalu kena berdiri untuk ambik gambar di meja makan. Rupanya dah lama dia dah simpan perasaan ni, baru nak luahkan,” tulisnya.

Bagaimanapun, Fasha memberitahu lakonan merupakan minatnya dan mengakui rindu untuk kembali ke set penggambaran sepanjang tempoh sembilan bulan kehamilan. Fasha turut sebak anaknya baru tujuh tahun tetapi ambil berat akan dirinya.

“Lakonan adalah saya sayang. Hampir 9 bulan berehat dari set pengambaran, adakalanya rindu nak masuk set balik sayang. Anak yang suruh berhenti berlakon. Camana ni?,” tulisnya.

Diruangan komen, rata-rata netizen memuji Rayfal kerana masih di usia kecil sudah menunjukkan sikap tanggungjawab menjaga ibunya. Netizen turut mengusik dengan mengatakan, mana boleh Fasha berhenti berlakon kerana ramai yang akan rindukan lakonan hebatnya nanti.


Rumah Tangga 12 Tahun Musnah, Kuza Dedah Sudah Bercerai

Pelakon Kuza mendedahkan rumah tangga yang dibina selama 12 tahun dengan ahli perniagaan Ramyus Sidique akhirnya bertemu titik noktah apabila mereka sudah pun bercerai sejak tahun lalu.

Kuza atau nama sebenarnya Tengku Sariza Tengku Muzani, 47, berkata dia kini selesa menjalani kehidupan sebagai ibu tunggal bersama tiga orang anaknya.

“Saya sekarang ini sudah menjadi ibu tunggal sejak setahun yang lalu. Saya berpisah dengan suami pada tahun lalu selepas kami hidup bersama selama 12 tahun,” katanya kepada mStar Online.

Bagaimanapun, Kuza enggan mendedahkan punca perpisahan mereka kerana ianya terlalu peribadi untuk dikongsikan kepada umum. Malah, Kuza berkata anak-anaknya juga perlukan privasi.

“Hal peribadi adalah sangat peribadi. Kalay saya rasa perlu untuk berkongsi, saya akan kongsi. Kalau saya rasa tak perlu, lebih baik saya simpan sendiri. Anak-anak saya pun perlukan privasi. Jadi saya perlu hormat mereka juga,” katanya.

Kuza mendirikan rumah tangga dengan Ramyus pada 2007 dan ia merupakan perkahwinan ketiganya. Bagaimanapun, menerusi perkahwinan tersebut mereka tidak dikurniakan cahaya mata.

Kuza mempunyai tiga orang cahaya mata iaitu Nizam Firdaus, 26, Puteri Nazihah, 25, dan Puteri Nadia hasil perkahwinan terdahulu.


Shuib Mahu Taja Dr Noor Hisham Melancong Dalam Negara

Hampir berbulan-bulan lamanya bertungkus lumus melawan pandemik COVID-19, Ketua Pengarah Kesihatan Datuk Dr Noor Hisham Abdullah antara figura yang sering kita nantikan untuk mengetahui perkembangan terbaru setiap hari.

Sebagai tanda terima kasih kepada Dr Noor Hisham, pelawak Shuib Sepahtu menawarkan penajaan percutian dalam negara untuk beliau.

Tawaran tersebut dibuat secara spontan oleh Shuib ketika sesi dialog bersama media dalam menangani wabak pandemik COVID-19 semalam.

“Kalau Datuk nak bercuti saya sanggup sponsor (taja), tetapi jangan luar negara mahal, dalam negara ok,” katanya.

Bagaimanapun, Dr Noor Hisham sambil tersenyum memberitahu beliau lebih selesa untuk berehat di rumah selepas penat bekerja. Ujarnya, beliau memiih untuk menghabiskan masa di rumah daripada pergi berjalan.

“Isu dia bukan soal bercuti, cuti untuk rehat di rumah saja, kalau kerja 20 jam sehari banyak masa berehat di rumah saja daripada pergi berjalan sini berjalan sana.

“Bukan saya saja penat, tetapi semua petugas barisan hadapan sebab kita sudah bekerja tujuh bulan tanpa henti, tetapi ketika kes makin berkurangan saya benarkan mereka take a break,” katanya.

Dalam pada itu, Dr Noor Hisham berkata ketika ini pihaknya bimbang peningkatan mendadak kes baharu Covid-19 yang memerlukan pasukannya bekerja keras semula.

“Saya hanya mewakili 250,000 petugas KKM (Kementerian Kesihatan Malaysia), jadi kerjasama padu antara kami dengan satu matlamat iaitu memutuskan jangkitan Covid-19 dalam negara,” katanya.


Gigi Mudah Bergerak, Mira Filzah Habiskan RM12,500 Untuk Kos Rawatan

Mendedahkan pernah memakai pendakap gigi (braces) sebanyak dua kali ketika zaman persekolahan, pelakon dan pengacara Mira Filzah berkata ia disebabkan tidak konsisten dan berdisiplin sehingga giginya bergerak semula.

Menjawab soalan yang ditanyakan oleh netizen di Insta Story, Mira berkata dia terpaksa berbelanja puluhan ribu ringgit untuk menjalani rawatan tersebut berikutan sikapnya yang tidak berdisiplin. Katanya lagi, dia sudah menghabiskan RM12,500 untuk aligners bahagian gigi bawah.

“OMG OMG hahaha ya. Dua kali! Pertama kali pakai braces masa emm tingkatan empat atau lima macam tu. Tapi malas pakai retainer. Kemudian gigi gerak balik.

“Selepas tiga atau empat tahun, pakai aligners dekat gigi bawah sahaja, yang berjumlah RM12,500 tapi malas pakai, apa pun tak jadi.

“Susah ya pakai ni, awak kena buka setiap kali nak makan. Nak sip kopi pun kena buka. Tidur pun kena pakai. Eeee.

Dalam pada itu, Mira berkata pemakaian pendakap gigi memerlukan komitmen yang tinggi. Meskipun disarankan oleh doktor untuk memakai aligners, bagaimanapun Mira seolah sudah mengalah.


Finalis Imam Muda Ceraikan Isteri Lepas Nikah Wanita Lain Di Songkhla

Nampaknya, timbul lagi kontroversi rumah tangga melibatkan peserta program realiti dakwah iaitu finalis program Imam Muda Syed Mohd Faris yang menceraikan isteri yang dinikahinya 12 tahun yang lalu selepas berkahwin dengan wanita lain.

Imam Muda Syed Mohd Faris, 34 tahun, juga finalis program Imam Muda musim kedua pada 2014, menceraikan isterinya Nur Hidayu Rosly, 33, selepas berkahwin kali kedua secara rahsia di Songkhla, Thailand pada 18 Mac lalu.

Memetik Harian Metro, Hidayu memaklumkan dia telah diceraikan dengan talak satu di Mahkamah Rendah Syariah Petaling Jaya pada 28 Mei lalu, dua hari selepas menyambut ulang tahun ke-13 perkahwinan mereka.

Hidayu mendakwa dia telah dikasari oleh madunya selepas suaminya dikatakan bakal menceraikan salah seorang daripada mereka. Ujarnya, ketika itu dia baru habis berpantang selepas melahirkan anak kelima mereka.

“Kejadian berlaku di tempat kerja saya kira-kira jam 12 tengah malam. Wanita itu berang apabila suami memaklumkan dia mungkin akan menceraikan salah seorang daripada kami.

“Pada mulanya semua berlaku dalam keadaan baik. Namun, apabila suami bercakap mahu menceraikan salah seorang daripada kami, dia mula mengasari saya selain mendakwa suami saya tidak memberinya nafkah dan sudah dua hari tidak pulang ke rumah,” katanya.

Nur Hidayu berkata, wanita itu menendang, memijak kaki serta memulas tangannya. Menurutnya, dia memang mengenali wanita itu ketika sama-sama menyertai misi dakwah di Sarawak pada 2018 yang turut disertai suaminya.

“Kami berada di sana selama seminggu. Ketika itulah saya berkenalan dengan wanita itu. Dalam penerbangan balik, saya pelik kerana dia menaiki penerbangan sama dengan suami, tetapi saya tidak. Dari situ, saya mula rasa ada yang tak kena,” katanya.

Katanya lagi, suaminya memberitahu sudah berkahwin dengan wanita itu pada hujung Januari lalu ketika dia baru melahirkan anak kelima mereka.

Sebelum itu dia sedar perubahan mendadak suaminya apabila kerap pulang lewat dan adakalanya tidak pulang langsung ke rumah. Malah, suaminya juga tidak lagi memberi wang nafkah dan jika diberikan hanya mengikut sesuka hatinya.

Kata Hidayu, sebelum ini Imam Muda tersebut pernah meluahkan hasratnya untuk berkahwin lagi namun diminta untuk berfikir kerana mereka mempunyai anak-anak.

Bagaimanapun, dia tetap mahu meneruskan keinginannya itu untuk berkahwin lagi dan mendakwa wanita lain boleh melayannya lebih hebat daripada dirinya.

“Sebelum dengan wanita ini dia pernah berkenalan dengan lima wanita lain dan mengajak mereka berkahwin. Namun, tidak berjaya kerana mereka semua tidak mahu berpoligami.

Difahamkan, Imam Muda Syed Mohd Faris dan Nur Hidayu dikurniakan lima cahaya mata berusia lingkungan 12 hingga lapan bulan. Sepanjang perkahwinan itu juga, Nur Hidayu pernah empat kali mengalami keguguran.


Bella Astillah Pilih Nama Anak Kedua Ara Adreanna

Selepas hampir dua minggu melahirkan cahaya mata kedua pada 18 Julai lalu, Bella Astillah mendedahkan wajah anak perempuannya yang diberi nama Ara Aderanna.

Menerusi perkongsian di Instagram itu, Bella meluahkan rasa syukur di atas kelahiran anak keduanya itu. Meskipun tugas seorang ibu sangat memenatkan namun dia berasa gembira.

BACA:  “Korang Sibuk Betul Pasal Pavithra, Kononnya Dia Bella Astillah 2.0?”

“Sangat berharga dan comel. Selamat datang ke dunia, puteri kecilku Ara Adreanna. Menjadi ibu membuatkan saya sangat penat dan sangat gembira! Saya rasa sangat bersyukur, Alhamdulillah,” tulisnya.

Isteri kepada penyanyi dan pelakon Aliff Aziz itu memuat naik gambar bersama dua orang anaknya yang diambil menerusi sebuah sesi fotografi. Malah, Bella turut mengenakan pakaian warna sedondon dengan anak-anaknya.

Dalam pada itu, Bella turut berterima kasih kepada ibunya, Eina Astillah yang menjahitkan baju untuk puteri kecilnya malam sebelum sesi fotografi diadakan.

Bella dan Aliff berkahwin pada 9 September 2016 dan dikurniakan seorang anak, Ayden Adrean yang kini berusia empat tahun.

Sebelum ini, rumah tangga pasangan ini pernah dilanda badai dan sah bercerai pada Mei 2019 namun rujuk kembali dalam tempoh edah.


Nelydia Senrose Mohon Doakan Dikurniakan Anak

Sudah lebih setahun mendirikan rumah tangga, Nelydia Senrose memberitahu dia dan suaminya, Mohd Hafez reda apabila masih belum diberikan rezeki untuk menimang cahaya mata.

Sering diajukan soalan mengenai cahaya mata, bagaimanapun Nelydia berkata dia tidak tertekan kerana usia perkahwinan masih terlalu awal. Ujarnya, mungkin belum masanya lagi dan rezeki zuriat adalah ketentuan daripada Allah.

“Kalau ada rezeki memang saya ingin saya menimang cahaya mata. Cumanya, buat masa sekarang mungkin belum masa yang sesuai. Saya akur dan reda.

“Saya mohon doa daripada orang ramai namun hal berkaitan rezeki, ajal maut dan pertemuan semua adalah ketentuan Ilahi,” katanya kepada Kosmo!

Dalam pada itu, Nelydia berkata seandainya diberikan rezeki untuk hamil, dia akan berkongsi berita gembira itu kepada peminat. Namun, dia tidak akan kongsikan apabila kandungan betul-betul sudah kuat.

“Normal kalau sudah kahwin orang tanya pasal anak dan bagi saya, itu bukan sesuatu yang sensitif pun.

“Pun begitu, kalau saya betul hamil nanti saya tidak akan umum terlalu awal kepada umum. Kandungan sudah ‘kuat’, Insya-Allah saya berkongsi semua orang termasuk peminat,” ujarnya.

Nelydia berkahwin dengan seorang ahli perniagaan yang berasal dari Pantai Timur, Mohd. Hafez Halimi dalam satu majlis tertutup di sebuah hotel di ibu negara pada 6 April tahun lalu.


Bergelar Usahawan Berjaya, Shuib Elak Digoda Wanita ‘Gold Digger’

Kini bergelar usahawan berjaya, pelawak Shuib Sepahtu berkata dia seboleh-bolehnya cuba mengelakkan diri dari terjerumus dengan wanita yang suka mempergunakan lelaki lelaki kaya sebagai lubuk emas.

Menurut Shuib, dia menyedari akan kewujudan golongan wanita yang gemar mengambil kesempatan untuk kepentingan peribadi dan enggan terpalit dengan kontroversi yang boleh memusnahkan rumah tangga.

“Saya sedar kewujudan wanita yang digelar kaki kikis ini dan dalam situasi sekarang ini dugaan memang hebat lebih-lebih lagi sebagai ahli perniagaan.

“Saya memang cuba elakkan diri supaya tak menerima dugaan begitu. Tapi kalau nak cerita pasal dugaan ini bukan orang jahat je kena, orang baik pun boleh diuji. Apa-apa pun semua bergantung pada kita macam mana nak menahan.

Dalam pada itu, Shuib berkata dia mengambil pendekatan elakkan diri dari membaca mesej peribadi yang diterima di media sosial miliknya. Ujarnya, kebanyakan golongan ‘kaki kikis’ gunakan media sosial untuk mencari mangsa.

“Kita pun dah biasa tengok video dan prank macam mana mereka ambil kesempatan terhadap orang kaya, kalau kita dah tahu jadi lebih baik elakkan daripada terjebak.

“Antara punca lelaki terjebak dalam hal ini kerana laman sosial, sebabnya ramai gold digger memburu lelaki menerusi platform tersebut.

Mengakui bukan lelaki yang sempurna, namun Shuib berkata dia sentiasa berpegang pada pesanan ibunya supaya tidak alpa dan leka dengan kekayaan dunia.

“Saya pun bukanlah alim sangat tapi sentiasa beringat. Emak saya selalu pesan kalau duit dah banyak jangan lupa orang yang bersama kita.

“Dari situ saya sedar kalau saya salah langkah, saya akan hilang orang yang saya sayang kerana apa yang saya miliki ini hasil doa mereka,” katanya.


Azrel Ismail Serik Bercinta Dengan Artis?

Meletakkan sasaran untuk menamatkan zaman bujang satu atau dua tahun lagi, pelakon kacak Azrel Ismail mengakui sudah mempunyai beberapa calon untuk dijadikan isteri namun dalam tempoh pemerhatian.

Seolah serik dengan pengalaman terdahulu, Azrel berkata jika boleh dia tidak mahu bakal isterinya dari kalangan orang dalam industri. Ujarnya, bakal isterinya perlulah memahami kerjayanya sebagai seorang pelakon.

“Ada dua atau tiga calon dalam pemerhatian. Mungkin tahu dan tak tahu. Bagaimanapun, bukan semua golongan selebriti, ada juga gadis biasa. Jika boleh, saya tak mahu pasangan berkecimpung dalam dunia seni.

“Ini kerana pengalaman terdahulu bersama golongan selebriti tak berapa bagus. Mungkin gadis biasa lebih memahami kerana kriteria nak jadi isteri kenalah faham dengan tuntutan kerjaya saya,” katanya kepada BH Online.

Pernah dikaitkan dengan pelakon, Ruhainies dan Sharifah Husna, Azrel menolak dakwaan dirinya tidak bernasib baik dalam percintaan apabila beberapa kali hubungan putus ditengah jalan.

“Saya tak pernah rasa tiada nasib dalam percintaan. Mungkin sebab saya tak boleh fokus ke arah perhubungan sahaja. Setengah orang mahukan perhatian sepenuhnya, tetapi ia perkara sukar untuk dilakukan.

“Jadual terlalu padat, jadi komitmen yang ada membuatkan saya tak boleh memberikan sepenuhnya pada hubungan. Apabila pasangan tidak faham, ia membuat hubungan tidak menjadi.

Dalam pada itu, Azrel berkata buat masa ini dia mahu memberi fokus pada kerjaya dan mengukuhkan kewangannya sebelum membuat keputusan untuk mendirikan rumah tangga.

“Sebagai lelaki, banyak yang belum dicapai, perniagaan pun belum ada lagi. Masa depan penting untuk saya sebagai lelaki, apatah lagi saya mahu membina keluarga. Ekonomi perlu kukuh dan stabil,” katanya


“Saya Lebih Selesa Kawan Dengan Lelaki, Mereka Selalu Bela Saya”

Sinonim dengan imej dan pakaian seksi, penyanyi Zizi Kirana pasti tidak terlepas daripada komen kecaman netizen di media sosial. Malah, Zizi mendedahkan dia sering menjadi mangsa buli ketika zaman remaja.

Menurut Zizi, dia sering diejek dari segi bentuk fizikal dan warna kulitnya ketika berada di alam persekolahan. Kata Zizi lagi, disebabkan itu dia lebih selesa berkawan dengan lelaki kerana mereka selalu membela dirinya.

“Ketika zaman remaja, saya sendiri berdepan situasi di mana menjadi mangsa buli di sekolah. Pelbagai kata-kata kurang baik dilemparkan kerana fizikal saya antaranya dihina berikutan warna kulit saya yang gelap dan digelar jongang serta gigi arnab.

“Bila dah meningkat dewasa, saya dah tak terlalu menghiraukan kata-kata dan sikap pembuli ini kepada saya. Tambahan pula, saya lebih selesa berkawan dengan lelaki dan mereka yang selalu membela saya,” katanya.

Namun, Zizi berkata apabila dewasa dia berdepan dengan pembuli dalam kalangan netizen pula. Susulan imej seksinya, ada yang menuduhnya perempuan murahan dan tiada pegangan agama.

“Bila dah dewasa, buli itu datang dalam bentuk lain pula iaitu buli siber dan pelakunya adalah dalam kalangan warganet.

“Pelbagai tohmahan dilemparkan kepada saya antaranya, mereka menuduh saya perempuan murahan. Paling parah adalah wujud antara warganet yang menganggap saya tiada pegangan agama.

“Tapi, tak jadi masalah sebab saya sendiri pun dah kebal dan imun dengan kata-kata daripada orang ramai,” katanya.


Kekasih Nafi Alya Iman Kaki Kikis, Gigih Bekerja Untuk Sara Hidup

Dituduh ‘gold digger’ dan perosak rumah tangga, teman lelaki Alya Iman iaitu Ridhwan Rosli tampil mempertahankan kekasihnya itu. Tidak setuju dengan tuduhan netizen itu, Ridhwa berkata Alya seorang gadis yang bersederhana.

Menurut Ridhwan, telefon yang dipakai oleh gadis berusia 19 tahun itu bukan model terkini. Malah, meskipun telefonnya mengalami kerosakan tapi masih digunakan lagi.

“Bukan, dia bukan gold digger. Dia seorang yang sangat sederhana. Skrin telefon dia retak pun dia masih guna. Kedua-dua telefon bimbit dia retak sebenarnya tetapi dia masih gunakannya. Model telefon tu pun bukan model terkini.

“Tapi sudah semestinya di media sosial, dia perlu tunjukkan perkara yang baik-baik dan cantik-cantik,” katanya kepada mStar Online.

Mula mengenali Alya selepas pelakon itu mula bekerja di sebuah syarikat swasta pada Jun lalu, Ridhwan berkata teman wanita itu tidak menggunakan lelaki untuk kemewahan hidup tetapi gigih bekerja untuk menyara kehidupan.

“Kami mula berkawan rapat sejak dia bekerja di sini pada Jun lalu. Dia bekerja di sini untuk menampung dirinya,” katanya.

Ridhwan yang merupakan seorang duda anak dua itu berkata dia dan Alya belum merancang untuk membawa hubungan mereka ke fasa seterusnya memandangkan mereka pernah melalui kisah silam dalam hubungan masing-masing.

Bagaimanapun, Ridhwan mengakui dua anak-anaknya rapat dan menerima Alya. Ridhwan berkata dia dan bekas isterinya berpisah secara rasmi pada 8 Oktober 2019 selepas enam tahun berkahwin.

“Bab kahwin tu, kami tak mahu terburu-buru. Anak-anak saya sayangkan dia, itu yang penting. InsyaAllah kalau ada jodoh, tak ke mana. Lagipun, kamu berdua pernah ada pengalaman buruk dalam hubungan cinta,” katanya.


Aeril Zafrel Terkenang Awal Perkahwinan Hanya Mampu Bagi Cincin RM50

Pasangan selebriti terkenal, Aeril Zafrel dan Wawa Zainal antara yang sering menjadi perhatian ramai. Memiliki tiga cahaya mata comel, ada saja momen manis dan melucukan sering dikongsikan untuk peminat mereka.

Baru-baru ini, Aeril ada berkongsikan perjalanan hidup sepanjang perkahwinan bersama Wawa. Menerusi entri itu, Aeril berterima kasih kepada isterinya kerana tetap bersamanya ketika susah dan senang.

BACA: Aeril Zafrel, Wawa Zainal Hulur Dana RM1.2 Juta Bina Masjid

Terkenang kembali momen di awal perkahwinan, Aeril berkata mengalir airmata kerana banyak kenangan manis dan pahit ditempuhi bersama Wawa selama tujuh tahun perkahwinan.

Kata Aeril lagi, ketika itu dia hanya mampu memberi sebentuk cincin berharga RM50 sahaja. Aeril juga mendoakan agar jodoh mereka berpanjangan hingga ke akhir hayat.

ini lah kisah perjalanan hidup saya dan isteri saya @w4w4_zainal .. bermula tahun 2012,sehingga kini .. terlalu byk kenangan pahit dan manis..terima kasih isteri sebab tetap bersama saya walaupun pada awal perkahwinan kita,hanya sebentuk cincin berharga 50 ringgit je yg dapat sy berikan. doakan hubungan ini kekal hingga ke akhir hayat?? TAG pasangan korang yg susah senang bersama.. lagu ni sbnr nya ost #sabdakekasih nyanyian @daqmie71 ?

A post shared by  AERIL ZAFREL (@aeril_zafrel) on Jul 27, 2020 at 5:19am PDT

“Bila throwback balik jatuh jugak air mata jantan aku. Inilah kisah perjalanan hidup saya dan isteri saya Wawa Zainal. Bermula tahun 2012, sehingga kini, terlalu banyak kenangan pahit dan manis.

“Terima kasih isteri sebab tetap bersama saya walaupun pada awal perkahwinan kita,hanya sebentuk cincin berharga 50 ringgit je yang dapat saya berikan. Doakan hubungan ini kekal hingga ke akhir hayat,” tulisnya.

Perkongsian Aeril itu mendapat perhatian netizen yang turut sebak dan berharap mereka juga akan diberikan kebahagaiaan dalam rumah tangga. Rata-rata netizen mendoakan rumah tangga pasangan tersebut kekal sehingga akhir hayat dan bahagia selamanya.


Tiada Job Sepanjang PKP, Adibah Noor Terpaksa Gadai Barang Kemas

Umum mengetahui susulan Perintah Kawalan Pergerakan (PKP) ramai yang terjejas pendapatan kerana tidak dapat mencari rezeki seperti biasa termasuklah penggiat seni apabila segala aktiviti hiburan dihentikan.

Turut bergelut dengan masalah kewangan berikutan pandemik Covid-19, pelakon dan penyanyi Adibah Noor mendedahkan dia juga terpaksa menjual rumah dan memajak barang kemas miliknya demi menampung kehidupan.

Pendedahkan itu dibuat Adibah dalam video pendek yang dimuat naik di laman Twitter, berikutan menerima banyak mesej daripada orang ramai yang meminta bantuan kewangan.

“Pekerja-pekerja seni macam saya yang berada di depan kamera dan di atas pentas, memang nampak macam mewah, sering kali muat naik video atau gambar  untuk menunjukkan kami masih aktif dalam bidang seni.

“Hakikatnya masa PKP dulu, saya memang tiada pekerjaan langsung sekali gus tiada pendapatan. Jadi selepas PKP  iaitu pada fasa pemulihan, barulah dapat tawaran kerja sedikit demi sedikit untuk berlakon, menyanyi dan sebagainya,” luahnya.

Jelasnya, meskipun selepas PKP dia sudah mula menerima tawaran berlakon dan menyanyi, namun bayaran yang diterimanya tidak lagi sama sebagaimana sebelum bermula pandemik Covid-19, malah jauh lebih rendah.

Menerusi perkongsian itu,  Adibah tidak malu mengakui terpaksa menjual rumah dan memajak barangan kemasnya. Ujarnya, dia juga sama seperti mereka di luar sana yang berdepan kesempitan selepas ketika PKP dan sentiasa mencari jalan untuk menjana pendapatan.

“Saya tak malu untuk memberitahu, banyak benda yang saya dah jual. Saya jual rumah, barang kemas pun ada di pajak gadai.

“Saya tak malu nak bagitahu yang saya juga mengalami kesusahan atau kesukaran dari segi kewangan, tapi kita cuba cari jalan sendiri,” luahnya.

Adibah berkata pengakuan tersebut bukanlah untuk menagih simpati tetapi ingin memaklumkan bahawa kehidupan serta pendapatannya turut terkesan akibat pandemik serta meminta maaf  kerana dia tidak dapat menghulurkan bantuan.

“Saya bukan nak mengadu, ini juga bukan curahan perasaan untuk menagih simpati, cuma saya nak bagitahu hakikatnya saya juga mempunya masalah saya yang tersendiri.

“Minta maaf saya tak dapat membantu orang lain kerana saya kena bantu diri saya sendiri. Apa-pun saya doakan semoga kita semua dapat mencari rezeki. Semoga Allah permudahkan segala urusan kita,” katanya.


Alya Iman Sedih Apabila Digelar Perempuan Murahan

Masih hangat diperkatakan mengenai kontroversi terpalit dirinya dengan bekas kekasih yang berstatus suami orang, pelakon baru Alya Iman akui sedih apabila ada segelintir netizen menggelar dirinya sebagai perempuan murahan.

Menurut Alya, dia kini bekerja sebagai Eksekutif Komunikasi Korporat untuk menyara kehidupan dan bukan hanya bergantung dengan pendapatan berlakon serta sebagai model sahaja. Ujarnya lagi, dia mula bekerja sejak Jun lalu dan kekasihnya, Ridhwan Rosli merupakan rakan sekerjanya.

BACA: Alya Iman Nafi Kikis Wang RM2.3 Juta Daripada Bekas Kekasih

“Saya sedih apabila ramai mengatakan kehidupan saya seolah-olah perempuan murahan dan tidak mempunyai kehidupan yang normal.

“Sekarang Alhamdulillah selain berlakon dan modelling saya bekerja di pejabat. Saya mula kerja di situ pada bulan Jun dan Ridhwan juga merupakan rakan sekerja saya.

“Saya perlu minta kebenaran dulu untuk cuti berlakon atau modelling. Saya bersyukur ada rakan sekerja yang sentiasa menyokong. Lebih-lebih lagi dengan kontroversi yang melanda,” katanya kepada Gempak.

Anak kepada kepada pelakon legenda Allahyarham Azmil Mustapha itu berkata dia percaya apa yang berlaku ini ada hikmah di sebaliknya. Namun, Alya akui bimbang jika kontroversi itu memberi kesan pada kerjaya sebagai pelakon.

“Saya percaya semua ni ada hikmahnya. Cuma saya khuatir kalau ini boleh jejaskan rezeki saya dalam lakonan dan modelling.

“Alhamdulillah, setakat ini belum ada tawaran berlakon atau modelling ditarik disebabkan kontroversi ini,” katanya lagi.


Pakaikan Baju Lelaki, Netizen Keliru Jantina Anak Nadzmi Adhwa

Baru-baru ini, pasangan selebriti Nadzmi Adhwa dan Ardell Aryana berkongsikan foto anak sulung mereka, Arwa Malaikha Urwa yang kini sudah berusia sebulan. Namun, apa yang menjadi perhatian adalah pemilihan pakaian anak mereka.

Rata-rata netizen keliru apabila anak pasangan itu dipakaikan baju Melayu seperti bayi lelaki. Malah, netizen turut mempersoalkan mengapa dipakaikan baju lelaki pada mereka anak perempuan mereka kerana boleh menimbulkan salah faham.

BACA: Nadzmi Adhwa Risau Pertama Kali Berjauhan Dengan Anak & Isteri

Susulan banyak persoalan daripada netizen, Nadzmi tampil menjelaskan dia membeli baju-baju anaknya itu sebelum mengetahui jantina bayi berkenaan. Ujarnya lagi, baju itu sesuai dipakai oleh bayi lelaki atau perempuan.

“Abie belikan masa dalam perut, mula-mula doktor tengok lelaki, jadi ada beli sikit baju macam lelaki dan perempuan boleh pakai romper jadi selamat lelaki dan perempuan boleh pakai. Romper ni sebenarnya baju unisex tapi sebab kepala dah botak,” tulisnya.

Dalam pada itu, Nadzmi berharap netizen diluar sana supaya lebih berfikiran terbuka dan bersikap positif.

Nadzmi dan Ardell mendirikan rumah tangga pada 1 September 2019 dan mereka dikurniakan cahaya mata perempuan, Arwa Malaikha Urwa pada 5 Jun lalu.


Netizen Belum Maafkan Nubhan Tunjal Kepala Isteri

Minggu lalu hangat diperkatakan apabila tular video penyanyi Nubhan Ahmad menunjal kepala isterinya, Afifah Hidayah Ahmad Tawfek. Namun, Nubhan menjelaskan ia hanya lakonan dan ‘prank’ sempena ulang tahun kelima perkahwinan mereka.

Meskipun sudah menjelaskan perkara sebenar, Nubhan mengakui ada segelintir netizen masih belum dapat memaafkan dan tidak boleh melupakan tindakannya mengasari isterinya itu.

“Walaupun mereka tahu itu hanya ‘prank’, tapi ramai yang masih tak boleh terima. Berdasarkan komen mereka, kebanyakannya marah dengan tindakan saya itu.

“Walaupun isteri saya okay dan sudah maafkan, nampak gayanya tidak bagi netizen. Mungkin sebab saya tunjal kepala walaupun saya hanya mahu menghidupkan watak dan situasi,” katanya kepada Harian Metro.

Nubhan berkata prank sempena ulang tahun perkahwinan mereka itu, dia menghadiahkan kenderaan pelbagai guna (MPV) jenis Toyota Vellfire yang merupakan kereta idaman isterinya.

“‘Prank’ ini dirancang sempena ulang tahun kelima perkahwinan kami dan dia memang tak tahu apa-apa. Malah, ketika mengetahui itu adalah ‘prank’ pun dia masih terpinga-pinga. Ditambah pula saya salah tarikh yang mana sepatutnya ulang tahun perkahwinan kami pada bulan depan.

“Sebab itu sewaktu saya beritahu ia sempena ulang tahun perkahwinan dia agak ‘blur’. Tapi tak mengapa sebab anggaplah saya berikan hadiah awal. Saya hadiahkan kereta ini sebab dia sudah lama impikannya dan mudah untuk kami sekeluarga.

“Saya pernah cakap belum ada duit nak beli. Jadi, itu sebabnya saya rancang buat ‘prank’ dengan tujuan memberikan dia hadiah ini. Kalau tengok di video penuh, dia menangis bersungguh-sungguh sebab tak percaya,” katanya.

Kata Nubhan lagi, itu kali pertama dia ‘naik tangan’ terhadap isterinya sepanjang tempoh perkahwinan mereka. Bagaimanapun, dia terus memohon maaf kepada isterinya kerana tiada niat untuk berbuat sedemikian,

“Selepas itu, saya terus minta maaf. Memang tak ada niat pun nak tunjal. Sebelum ini tak pernah pun nak perlakukan dia seperti itu. Dia isteri yang sangat baik dan tidak ada sebab untuk saya sakitinya,” katanya.


Beri Sokongan Pada Najib, Mat Over Sanggup Datang Mahkamah Lepas Subuh

Nyatakan sokongan setia pada bekas Perdana Menteri, Datuk Seri Najib Razak, pelawak Sulaiman Yassin atau lebih dikenali sebagai Mat Over turut hadir ke di luar Kompleks Mahkamah Kuala Lumpur, hari ini.

Mat Over berkata dia datang ke mahkamah selepas solat subuh kerana bimbang tidak dapat masuk jika berlaku kesesakan. Pelawak itu memberitahu dia sanggup hadir ke mahkamah kerana mengenang jasa Najib pada rakyat.

Mengakui merupakan penyokong Najib Razak sejak dahulu lagi, Mat Over menyifatkan beliau seorang yang suka membantu rakyat dan tidak suka apabila Perdana Menteri Malaysia ke-6 itu didapati bersalah.

“Saya datang ke sini selepas solat Subuh tadi bagi menyatakan sokongan kepada Datuk Seri Najib Razak kerana mengenang jasanya kepada rakyat. Saya dari dulu memang penyokong Najib kerana beliau seorang ikhlas menolong rakyat.

“Sebab itu saya datang juga hari ini bagi menyatakan sokongan kepadanya, cuma apabila mengetahui Najib dijatuhkan hukuman bersalah, saya agak tidak suka,” katanya kepada Harian Metro.

Hari ini, Mahkamah Tinggi Kuala Lumpur mensabitkan Najib bersalah atas kesalahan menyeleweng RM42 juta dana SRC International Sdn Bhd.

Najib didapati bersalah atas tiga pertuduhan pecah amanah jenayah (CBT), tiga pertuduhan pengubahan wang haram dan satu pertuduhan menyalahgunakan kuasa membabitkan dana SRC, bekas anak syarikat 1Malaysia Development Berhad (1MDB) yang kini diletak di bawah Kementerian Kewangan.


Shuib Akui Berat Hati Nak Terima Gelaran Datuk

Sebelum ini Shuib Sepahtu memaklumkan dia kini sedang mempertimbangkan tawaran untuk dikurniakan gelaran Datuk dari sebuah negeri. Bagaimanapun, Shuib mengakui belum bersedia untuk menerima gelaran berkenaan.

Menurut Shuib dia berat hati untuk menerimanya selepas membaca komen kritikan netizen yang mempersoalkan sumbangannya terhadap negara sehingga layak dikurniakan gelaran Datuk.

“Betul juga apa yang mereka kata. Tak mengapalah, biarlah dulu. Saya orang biasa saja.

“Kalau ada rezeki untuk diberikan gelaran itu, adalah. Kalau tidak ada pun tidak mengapa, tiada masalah. Saya enggan lagi ulas mengenai perkara ini,” katanya kepada Harian Metro.

Dalam pada itu, Shuib tidak terasa hati dengan kata-kata netizen kerana mereka juga mempunyai hak untuk memberikan pendapat. Shuib juga turut berterima kasih kepada netizen yang memberikan sokongan kepadanya.

“Setiap individu ada hak untuk memberikan pendapat masing-masing. Saya akur dengan pendapat mereka dan berterima kasih atas sokongan yang diberikan.
“Namun, saya tidak tahu apa yang akan berlaku esok hari, saya hanya ikut aturan ditetapkan. Kalau ada rezeki adalah,” katanya.


Alya Iman Nafi Kikis Wang RM2.3 Juta Daripada Bekas Kekasih

Belum reda lagi kontroversi terpalit dirinya digelar perosak rumah tangga seorang ahli perniagaan, timbul pula dakwaan pelakon baru Alya Iman dikatakan mengikis wang berjumlah RM2.3 juta daripada bekas teman lelakinya.

Menerusi paparan mesej yang tular, lelaki itu mendakwa menjalinkan hubungan dengan anak pelakon lagenda, Allahyarham Azmil Mustapha awal tahun ini tetapi memutuskan hubungan selepas mengetahui perangai sebenar gadis itu.

BACA: Bekas Kekasih Alya Iman Dedah Kena Kikis Sampai RM2.3 Juta?

Bagaimanapun, Alya menafikan dakwaan menerima wang jutaan ringgit daripada mana-mana pihak. Malah, dia tidak mengenali lelaki yang sanggup menabur jutaan ringgit sepanjang menjalin hubugan cinta dengannya.

“Saya sedar melakukan kesilapan dan mahu memperbetulkan keadaan. Bagaimanapun, saya tak pernah menerima wang berjumlah RM2.3 juta seperti didakwa. Saya tak mengenali lelaki yang mendakwa bekas teman lelaki.

“Saya risau dakwaan yang tidak masuk akal ini boleh menjejaskan kehidupan harian, apatah lagi saya baru sahaja bekerja di bahagian komunikasi korporat syarikat swasta selepas Perintah Kawalan Pergerakan (PKP),” katanya kepada BH Online.

Tampil menjelaskan pernah bertunang dengan lelaki berstatus suami orang,  Alya berkata dia mengenali lelaki itu pada Jun 2019 ketika bertugas sebagai ejen produk kesihatan. Lelaki itu kemudian melamarnya dan mengikat tali pertunangan pada 27 Februari lalu.

“Dia mendakwa isterinya tahu mengenai kehadiran saya dan menerima hubungan kami seadanya. Jadi, saya tidak malu pergi ke pejabat bekas tunang mahupun keluar bersama.

“Saya hanya mengetahui kewujudan saya tidak diketahui apabila isterinya menghubungi sewaktu saya ada bersamanya, Mac lalu. Bagaimanapun, bekas tunang menyatakan sedang bermesyuarat.

“Selepas insiden itu, saya mengambil keputusan memutuskan hubungan dengan cara baik, namun kami masih berkomunikasi. Bagaimanapun, saya sudah memulangkan semua hadiah pemberiannya menerusi pengawal peribadi,” katanya.

Terdahulu, nama Alya mendapat perhatian umum apabila seorang wanita yang juga isteri kepada bekas kekasihnya membongkar hubungan sulit suaminya menerusi Instagram.


Sharnaaz Ahmad Tak Sokong Tindakan Bekas Kekasih Alya Iman

Masih hangat diperkatakan mengenai kontroversi Alya Iman dan bekas kekasihnya, ahli perniagaan Mahathir Mohd. Bagaimanapun, komen yang ditinggalkan oleh Sharnaaz Ahmad di Instagram usahawan itu turut menjadi perhatian.

Memberikan kata-kata semangat buat rakannya itu, Sharnaaz mengatakan netizen salah faham dengan komennya itu. Ujarnya, sebagai seorang kawan dia akan berada di sisi untuk memberi sokongan terutamanya ketika dalam kesusahan.

“Netizen tak faham dengan ayat ‘stay sharp’ yang saya cakap tu. Bila dah buat salah, kita kena hadap. Macam mana pun dia masih kawan saya.

“Takkan kita nak biar kawan kita. Kawan jenis apa macam tu? Masa dia senang kita ada dengan dia, masa dia susah kita buat apa? Lari ke sembunyikan diri?

“Itu bukan saya walaupun ada orang pernah buat saya macam tu. Ibu bapa saya tak pernah ajar macam tu. Kalau netizen nak kecam saya pun dah 12 tahun saya kena. Tak rasa apa, dah biasa sangat. Yang penting kita mendoakan orang dan kita pun buat benda sama,” katanya kepada Astro Gempak.

Dalam pada itu, Sharnaaz menegaskan dia tidak berkawan dengan seseorang itu berdasarkan harta kekayaan. Jika dia berniat untuk berbuat demikian, sudah pasti dia sudah memiliki kekayaan.

“Saya kawan dengan semua orang. Kalau saya ambil kesempatan dah kaya raya sekarang ni. Saya orang biasa. Mati pun guna kain kapan, tak ada kain beropol-ropol,” katanya lagi.


Miera Leyana Bahagia Kahwini Lelaki Berusia

Selamat bergelar isteri kepada ahli perniagaan, Rosland Othman di sebuah hotel di Kuala Lumpur, pada Ahad lalu, Miera Leyana menyifatkan suaminya itu sebagai lelaki yang sempurna untuknya meskipun jauh perbezaan usia.

Menerima ketentuan jodoh dengan lelaki berusia, Miera akui dia lebih sukakan lelaki yang matang kerana sesuai dengan karakternya. Ujarnya lagi, usia hanyalah nombor semata-mata dan usianya dengan suami tidak jauh beza.

“Saya sukakan lelaki lebih matang sebab saya pun mula berlakon pada usia 15 tahun. Jadi saya dah terbiasa bergaul dengan orang yang lebih berusia.

“Kalau bercinta dengan lelaki yang lebih kurang sebaya dengan saya, rasa tak sesuai dengan karakter saya.

“Suami saya bukannya perlu duduk atas kerusi roda, dia sempurna untuk saya. Bagi saya tak jauh sangat pun beza umur kami. Jodoh itu rahsia Tuhan. Age is just a number,” katanya kepada mStar Online.

Miera berkata dia tidak niat untuk menyembunyikan hubungan cinta dan majlis pernikahan daripada pengetahuan umum tetapi menghormati permintaan suami dan ahli keluarga.

Ujarnya lagi, dia belajar daripada kesilapan lalu apabila sering berkongsikan hal cinta secara terbuka yang akhirnya putus ditengah jalan. Kata Miera dia mahu pastikan mempunyai hubungan yang sah sebelum kongsikan kepada umum.

“Roslan seorang yang sangat mementingkan privasi. Jadi saya perlu hormat permintaan dia dan ahli keluarga. Dia cuma tak nak ada apa-apa isu yang tak sedap didengar.

Suaminya turut berkongsikan momen pertama bertemu Miera pada tahun 2016 sebelum melamarnya pada Mei lalu. Rosland berkata perbezaan umur membuatkan mereka berkawan rapat dan sering berkongsi cerita.

“Kami bertemu empat tahun lepas di satu majlis perlancaran. Saya bersama kawan-kawan, Miera bersama rakannya. Apabila sering berjumpa dan dia bercerita tentang kerjaya, watak yang dibawa dalam drama, ia buat saya ketawa.

“Dia juga seorang pendengar yang baik dan selalu sokong dalam apa jua saya lakukan. Apabila dah lama berkawan, baru saya beranikan diri untuk melamarnya,” katanya.


Neeta Bengang Netizen Bandingkan Dirinya Dengan Pavithra

Umum mengetahui YouTuber masakan popular, S Pavithra mendapat pujian ramai kerana keupayaannya berbahasa Melayu. Bagaimanapun, penyanyi Neeta Manisha meluahkan rasa kesal apabila netizen membandingkan dirinya dengan Pavithra.

Neeta berkata tindakan netizen membandingkannya dengan Pavithra itu disifatkan sangat melampau kerana mereka mempunyai latar belakang yang berbeza.

Difahamkan, baru-baru ini Neeta bertutur dalam bahasa Inggeris ketika hadir dalam satu rancangan televisyen. Susulan itu ada netizen memintanya untuk bercakap dalam bahasa Melayu serta membandingkannya dengan Pavithra.

“Saya bengang apabila ada rang bandingkan saya dengan Pavithra, saya rasa itu melampau. Bagi saya, anda tak bleh bandingkan saya dengan Pavithra, saya rasa itu melampau,” katanya kepada mStar.

Mengakui Pavithra lebih fasih bertutur dalam bahasa Melayu berbandingnya, bagaimanapun, Neeta berkata dia kecaman yang dilemparkan sangat mengarut kerana dia mempunyai 10 lagu dalam bahasa Melayu.

“Saya pun nak juga fasih bercakap bahasa Melayu macam dia, tapi dah tak syok la apabila orang bandingkan kami padahal selama ini saya dah menyanyi sepuluh lagu dalam bahasa Melayu,” katanya.

Dalam pada itu, Neeta mengkaui rakyat Malaysia tanpa mengira bangsa perlu pandai berbahasa Melayu. Neeta juga mengatakan bahasa utama yang sering digunakannya adalah basaha Inggeris.

“Sudah tentu semua orang perlu tahu berbahasa Melayu, isunya ialah sama ada fasih atau tidak sahaja.

“Untuk saya, bahasa Inggeris adalah bahasa pertama dan bahasa Melayu adalah bahasa kedua saya sebab tu kadang-kadang ada pelat,” katanya.


Alya Iman Dedah Kini Bercinta Dengan Lelaki Anak Dua

Belum reda kontroversinya dengan bekas teman lelakinya yang berstatus suami orang, pelakon baru Alya Iman mengesahkan fotonya bersama seorang lelaki yang tersebar di media sosial itu adalah teman lelakinya, Ridhwan Rosli.

Pelakon berusia 19 tahun itu mengatakan teman lelakinya itu sudah mempunyai dua orang cahaya mata hasil dari perkahwinan sebelum ini.

“Ya betul dia adalah teman lelaki saya. Nama dia Ridhwan Rosli.

“Dia sudah mempunyai dua orang cahaya mata iaitu seorang anak perempuan berusia lima tahun dan seorang anak lelaki, tiga tahun hasil daripada perkahwinan sebelum ini,” katanya kepada Astro Gempak.

Alya berkata dia mengambil pendekatan untuk tidak terlalu mendedahkan mengenai kisah percintaan mereka. Ujarnya lagi, dia tidak akan menyembunyikan sekiranya mempunyai perancangan untuk berkahwin kelak.

“Kalau ada rezeki dan kalau ada yang nak dikongsikan saya akan kongsikan. Sekarang ini terlalu awal untuk kata apa-apa.

“Saya akan cuba untuk keep it personal tentang hubungan saya dengan Ridhwan,” katanya lagi.

Semalam, Alya memohon maaf secara terbuka menerusi Insta Story miliknya. Alya berkata dia masih muda dan pernah melakukan kesilapan namun dia percaya bahawa Allah itu maha adil.

Terdahulu, Alya mendakwa sudah bertunang dengan lelaki berstatus suami orang pada 27 Februari lalu. Namun memutuskan pertunangan sebulan kemudian. Alya mengeluarkan kenyataan itu selepas isteri bekas kekasihnya tersebut membongkar hubungan sulit suaminya.


Amerul Affendi Kena ‘Reject’ Stesen TV Sebab Instagram Sendu

Dikenali ramai sebagai pelakon berbakat, berilah apa sahaja watak kepadanya pasti pelakon Amerul Affendi mampu membawanya dengan baik. Bagaimanapun, kelibatnya jarang dilihat dalam mana-mana drama di televisyen.

Menerusi perkongsian di Twitter, Amerul menyedari pihak stesen televisyen tidak mahu mengambilnya berlakon selagi Instagram tidak mencecah lebih 500,000 pengikut dan lama lagi untuk dirinya muncul di kaca televisyen.

Maknanya lambat lagi lah station tv nak ambik berlakon dalam produksi mereka. Sebab depa kata 500k baru dipertimbangkan.

Nak beli follower kang saya rasa menipu pihak station tv pulak. Bukan ke tu berdosa?

Dalam entri itu, Amerul turut meminta pendapat netizen tentang apa yang harus dilakukannya. Katanya lagi, dia tidak mahu menggunakan jalan pintas dengan membeli ‘followers’ di Instagram kerana ianya tindakan yang salah.

Perkongsian Amerul itu mendapat perhatian netizen yang rata-ratanya memang sudah sedia maklum mengenai kehadiran Amerul di bidang lakonan industri tempatan.

Malah, peminat yang menghargai bakat lakonan Amerul tampil memberikan semangat malah turut mendapat perhatian rakan-rakan artis iaitu Bront Palarae dan Sharifah Amani.

This is why you have to follow your favourite actors on instagram. Not enough followers = No job = Not enough money to take care of your family. Ye tak masuk akal tapi benda nie memang terjadi. ?? https://t.co/zBSkFb4DLs

Sebelum ini, Amerul pernah meluahkan kekecewaan apabila namanya sering digugurkan oleh sebuah stesen TV kerana tidak mempunyai kriteria yang dikehendaki.

Untuk rekod, Amerul Affendi pernah mencipta kejayaan di Anugerrah Festival Filem Antarabangsa Asean (AIFFA) 2019 apabila dinobatkan Pelakon Pembantu Lelaki Terbaik menerusi filem Crossroads : One Two Jaga.


“Saya Masih Muda & Naif, Saya Minta Maaf”

Masih lagi hangat diperkatakan mengenai kontroversi terpalit pelakon baharu, Alya Iman, yang juga anak kepada pelakon lagenda, Allahyarham Azmil Mustapha apabila satu demi satu kisah kehidupannya didedahkan kepada umum.

Akui kesilapanya itu, Alya memohon maaf secara terbuka menerusi Insta Story miliknya hari ini. Alya berkata dia masih muda dan pernah melakukan kesilapan namun dia percaya bahawa Allah itu maha adil.

BACA: Bekas Kekasih Alya Iman Dedah Kena Kikis Sampai RM2.3 Juta?

Kata gadis berusia 19 tahun itu lagi, segala kecaman dan fitnah yang dilemparkan mematangkan lagi dirinya dan akan berusaha untuk menjadikan kehidupannya diberkati oleh Allah.

“Saya muda dan naif, saya minta maaf kepada semua yang saya pernah sakiti. Saya terima semua nasihat, kecaman, sindiran dan fitnah sebagai sesuatu yang mematangkan saya.

“Saya akui pernah melakukan kesilapan di masa lalu, tapi saya yakin Allah Maha Adil dan Maha Berkuasa. Saya berdoa dan berusaha agar kehidupan saya menjadi kehidupan yang diberkati dan diredai Allah,” katanya.

Terdahulu, Alya akui sudah bertunang dengan lelaki berstatus suami orang pada 27 Februari lalu. Namun memutuskan pertunangan sebulan kemudian apabila kehadirannya tidak diketahui dan dipersetujui isteri lelaki berkenaan.


Bekas Kekasih Alya Iman Akui Kesilapan, Mohon Maaf Pada Isteri

Sejak minggu lalu, kecoh mengenai kisah pelakon baru Alya Iman yang didakwa menjalin hubungan sulit dengan seorang ahli perniagaan berstatus suami orang apabila isterinya sendiri mendedahkan perkara itu kepada umum.

Sepanjang isu tersebut diperkatakan, ahli perniagaan dikenali sebagai Mahathir Mohd itu hanya mengunci mulut sahaja meskipun ruangan komen Instagram miliknya dihujani dengan komen kecaman netizen.

Bagaimanapun, setelah beberapa hari berdiam diri ahli perniagaan itu akhirnya tampil bersuara. Menerusi perkongsian di Instagram, Mahathir merayu kepada netizen berhenti melemparkan tohmahan dan fitnah terhadap diri dan keluarganya.

“Selepas dua hari saya membenarkan anda semua komen di ruangan yang disediakan, cukuplah segala nasihat, tohmahan, fitnah, kata-kata hina yang anda semua tuliskan. Saya bersyukur atas keprihatinan anda semua terhadap keluarga saya.

“Jadi, cukuplah komen yang negatif terhadap media sosial saya dan juga isteri. Hormatilah kami. Setiap manusia pernah lakukan kesilapan,” katanya.

Sementara itu menerusi Instagram Live, bekas kekasih Alya Iman itu akui telah menyesali kesilapan yang telah dilakukan dan memohon maaf pada isterinya, Penny Salman, keluarga dan juga anak-anak.

“Saya amat menyesal atas apa yang terjadi. Kita semua manusia yang tidak lari dari buat kesilapan jadi saya memohon maaf kepada isteri saya, keluarga dan juga anak-anak.

“Terima kasih kepada yang mendoakan kesejahteraan rumah tangga saya. Terima kasih juga yang mendoakan baik-baik kepada saya.

“Bukan semua komen diterima itu negatif, banyak juga yang positif. Syukur alhamdulillah. Saya sekali lagi berterima kasih kepada yang prihatin dengan saya,” katanya.

Dalam pada itu, Mahathir turut berpesan kepada netizen yang meninggalkan komen melampau supaya tidak melebihi batas kerana dia tidak teragak-agak untuk mengambil tindakan undang-undang.

“Satu nasihat saya kepada netizen-netizen yang meninggalkan komen terlalu keras, saya mendoakan kesejahteraan anda semua.

“Tetapi jika anda melampaui batas, saya tidak teragak-agak untuk membuat sesuatu. Sekarang, saya dan juga pihak guaman sedang review komen yang sangat keras di ruangan Instagram (IG) saya dan isteri,” katanya.

Terdahulu, Alya mendakwa pernah bertunang dengan seorang ahli perniagaan berstatus suami orang. Alya mengeluarkan kenyataan itu selepas isteri individu tersebut membongkar hubungan sulit suaminya dengan Alya.


Safiey Illias Mahu Tukar Warna Mata Di India

Sebelum ini, usahawan kosmetik Safiey Illias mendedahkan hanya 30 hingga 35 peratus sahaja bahagian tubuhnya masih asli dan sudah membelanjakan sebanyak RM2 juta untuk membuat pembedahan dan rawatan kosmetik.

Terbaru, Safiey berkata dia akan melakukan pembedahan untuk menukar warna matanya di New Delh, India. Menurut Safiey ia merupakan kaedah kosmetik dengan menanam implant iris pada mata.

Ujarnya, pada awalnya prosedur yang bakal dilakukan itu bertujuan untuk memperbaiki kekurangan pada mata, namun ia turut dilakukan bagi tujuan kosmetik.

“Next surgery, tukar warna mata di New Delhi. Ronanya ialah Frost Gray. Ia ditaja dan pakarnya daripada Amerika Syarikat,” katanya.

Sanggup berhabis demi kecantikan diri, Safiey berkata dia mempunyai alasan tersendiri. Tegasnya lagi, ia bergantung pada individu dan dia melakukan untuk kepuasan dirinya.

“Janji saya tak habiskan pada orang lain, sudah. Ia satu kepuasan untuk saya. Kita buat bisnes, mahu jadi cantik dan buat bisnes. Bila rasa sudah cukup, cukuplah.

“Kemudian kita lakukan pula hobi yang lain. Misalnya apa lagi yang boleh membakarkan semangat kita dalam berbisnes. Sebab saya perecaya kita tak boleh nak paksa orang untuk buat apa yang kita tidak suka,” katanya.

Terdahulu,  Safiey berkata dia sudah tidak memerlukan lagi sebarang pembedahan dan rawatan kosmetik kerana merasakan dirinya sudah sempurna sebagai wanita. Bagaimanapun, Safiey turut menitipkan pesanan supaya tidak mengikut jejak langkahnya.


Zul Ariffin Tangguh Kahwin, Syukur Teman Wanita Memahami

Melihatkan susunan angka yang cantik tahun ini, sebelum ini pelakon berbadan sasa Zul Ariffin memaklumkan akan menamatkan zaman bujangnya pada tahun 2020, namun sehingga kini masih tiada sebarang pengumuman mengenai hal itu.

Susulan itu timbul spekulasi hubungan Zul dan teman wanita yang dirahsiakan identitinya sudah putus di tengah jalan. Bagaimanapun, Zul berkata segala perancangan kahwin terpaksa ditangguhkan berikutan pandemik COVID-19.

“Apabila wabak melanda dan kerajaan melaksanakan Perintah Kawalan Pergerakan (PKP), Mac lalu, semua perancangan dibuat tidak menjadi termasuk soal perkahwinan.

“Melihat keadaan sekarang, kita nak buat perancangan pun tak berani. Insya-Allah, kalau tahun ini tidak dapat, saya akan bawa hasrat untuk berkahwin tahun depan.

“Tetapi, ia bukanlah pada awal tahun kerana ada banyak kerja yang harus diselesaikan. Mungkin pertengahan tahun waktu yang sangat sesuai,” katanya kepada BH Online.

Zul turut bersyukur bakal isterinya itu seorang yang memahami dan tidak terlalu memaksa. Ujarnya lagi, apabila perkahwinan ditangguhkan, bolehlah dia membuat persiapan dengan lebih rapi.

“Mujur si dia faham dan tiada halangan untuk menangguhkan perkahwinan. Kami tidak bergaduh pun. Bila ditunda, bolehlah saya buat persiapan dengan lebih serius dan rapi.

“Tahun lalu saya berangan sahaja. Tiadalah buat persiapan beriya-iya, tetapi bukanlah hendak kata saya tidak serius.

“Saya sudah lama bersedia untuk menjadi suami. Cukup-cukuplah dengan apa yang berlaku sebelum ini,” ujarnya.

Dalam pada itu, Zul tetap berpegang kepada prinsip untuk tidak mendedahkan siapakah wanita bertuah yang berjaya mencuri hatinya. Namun sebelum ini Zul memberitahu teman wanitanya bukan seorang selebriti dan bukan beragama Islam.

“Tunggulah dahulu, sampai masanya, saya akan memperkenalkan. Kalau nak buat sidang media pun saya tak kisah. Saya sangat terbuka.

“Cuma, dalam hal ini, saya serahkan kepada pihak sebelah sana. Apakah dia selesa atau tidak untuk diperkenalkan dengan cara begitu,” katanya.


Bekas Kekasih Alya Iman Dedah Kena Kikis Sampai RM2.3 Juta?

Sejak beberapa hari ini hangat diperkatakan mengenai pelakon baru dan model Alya Iman selepas isteri bekas kakasihnya Penny Salman mendedahkan hubungan sulit suaminya, Mahathir Mohd dengan gadis berusia 19 tahun itu.

Satu persatu individu tampil membongkar kisah kehidupan pelakon itu ternyata mengejutkan netizen. Terbaru, seorang lelaki yang mengaku sebagai bekas teman lelaki Alya mendakwa bahawa dia juga pernah menjadi mangsa gadis itu.

Lelaki berkenaan mendakwa dia menjalin hubungan dengan anak kepada pelakon legenda Allahyarham Azmil Mustapha itu pada awal tahun. Malah, lelaki itu mendedahkan dia berhabis wang sebanyak RM2.3 juta untuk Alya.

Lelaki itu juga mendakwa Alya menjadi seperti itu kerana kejutan budaya baru masuk dalam industri hiburan. Mesej oleh individu yang dirahsiakan identitinya itu dikongsikan oleh Penny menerusi Insta Story miliknya.

Dalam pada itu, lelaki itu berkata, dia kemudian bertindak meninggalkan Alya selepas mengetahui perangai sebenar dirinya. Ujarnya lagi, dia sangkakan gadis itu sudah pun berubah dan tidak lagi melakukan perbuatan tersebut.

Terdahulu, kisah kontroversi Alya Iman mula menjadi tumpuan netizen apabila seorang isteri perniagaan mendedahkan kisah hubungan sulit suaminya di Instagram. Bahkan, satu persatu gaya hidup mewah Alya itu turut menjadi pertikaian netizen.


Shuib Dedah Ada Yang Kurang Senang Dengan Kejayaannya

Kini bergelar usahawan berjaya apabila perniagaan yang diusahakannya mendapat sambutan hangat, pelawak Shuib Sepahtu berkata ada individu yang kurang senang dengan kehidupan yang dinikmatinya kini bersama keluarga.

Shuib mendedahkan apa yang lebih menyedihkan apabila individu berkenaan adalah mereka yang sering berada di sekelilingnya. Bagaimanapun, Shuib sedar itu adalah lumrah dalam dunia perniagaan.

BACA: Shuib Dedah Ramai Cuba Sabotaj Bisnes Sebab Tak Puas Hati

“Tak semua orang suka lihat kita berjaya. Kawan yang ada pun, tak semua yang senang. Tapi itulah hukum alam dan adat dalam berniaga.

“Bila kita berada di bawah orang mencucuk-cucuk, bila kita berada di atas, ada yang nak jolok-jolok, nak suruh jatuh,” katanya kepada Harian Metro.

Difahamkan, sebelum ini Shuib ada memuat naik satu entri di Insta Story meluahkan rasa kecewa terhadap seseorang. Bagaimanapun, dia memilih untuk mendiamkan diri sahaja kerana enggan mengeruhkan lagi keadaan.

“Saya suka simpan sendiri. Ada perkara lebih baik kita simpan sahaja, sebab saya tak suka bergaduh.

“Biarlah Allah buat kerja, kita rileks sahaja sebab lambat laun orang itu akan sedar yang dia tak patut buat begitu,” katanya.

Baru sahaja membuka cawangan Bubble Bee yang ke-8 di Senawang, Negeri Sembilan semalam, ia merupakan cawangan yang pertama dibukanya di luar Lembah Klang.


Miera Liyana Pilih Lelaki 40-an Jadi Suami

Tahniah diucapkan kepada pelakon Miera Liyana kini bergelar isteri kepada seorang ahli perniagaan dalam satu majlis yang diadakan di sebuah hotel terkemuka di ibu kota malam tadi.

Diijabkabulkan oleh bapa Miera sendiri, Datuk Seri Kasmi Arsat kira-kira pukul 8.45 malam, dengan sekali lafaz, Miera sah bergelar isteri kepada Roslan Othman, 40-an. Majlis bertemakan klasik dan moden, Miera anggun mengenakan busana putih perak sedondon suaminya.

Dalam majlis itu, Miera turut menerima mas kahwin berjumlah RM100. Miera meluahkan rasa syukur akhirnya mereka disatukan sebagai suami isteri dan tidak menyangka akan berkahwin dengan lelaki pada awalnya hanya berkawan baik.

“Saya mengucapkan terima kasih atas doa dan restu dalam penyatuan dua hati pada malam ini.

“Secara jujurnya, saya tak sangka akan mengahwini seorang lelaki yang pada awalnya hanya sekadar teman baik. Kami memang tak beriya-iya bercinta seperti pasangan lain, cuma saya sangat selesa berkawan dengannya,” katanya kepada Kosmo

Miera berkata dia suami mula mula berkenalan dalam sebuah majlis pelancaran yang dihadiri mereka kira-kira empat tahun lalu.

Berkongsi detik indah momen cinta mereka, Miera akui terkejut pabila Roslan meluahkan isi hati dan melamarnya untuk dijadikan sebagai isteri pada Mei lalu.


Nabil Ahmad Rugi Ratusan Ribu Ringgit Kerana Covid-19

Susulan pelaksanaan Perintah Kawalan Pergerakan (PKP) selama tiga bulan, ramai yang terjejas pendapatan termasuklah penggiat seni apabila segala aktiviti hiburan terpaksa ditangguhkan bagi membendung pandemik COVID-19.

Pengacara Nabil Ahmad berkata dia juga berdepan kerugian ratusan ribu apabila tidak dapat menjana pendapatan sepanjang tempoh tiga bulan itu. Malah, tawaran persembahan dari Mac lalu sehingga Disember depan telah dibatalkan pihak penganjur.

“Sejujurnya, sepanjang PKP, saya tidak ada pendapatan kecuali sebagai pengacara Meletop. Malah, pengurus saya beritahu ‘show’ dan acara hiburan dari Mac hingga Disember, semua dibatalkan.

“Ada lebih 20 acara dibatalkan dengan kerugian yang harus saya tanggung membabitkan ratusan ribu ringgit.

“Namun, mujurlah kerajaan membenarkan penangguhan bayaran balik pinjaman atau moratorium, sekurang-kurangnya tidaklah memberi beban untuk saya melunaskan komitmen,” katanya kepada Harian Metro.

Bagaimanapun, Nabil tetap meluahkan rasa syukur kerana dia masih mempunyai pekerjaan dan segalanya kembali pulih selepas PKP. Namun, Nabil berkata akibat PKP dua pekerja syarikat produksinya terpaksa dihentikan perkhidmatan.

“Setakat ini, saya bersyukur masih ada pekerjaan. Alhamdulillah selepas PKP, saya dapat rentak bekerja semula.

“Sekarang ini, syarikat produksi saya ada seorang pekerja sahaja untuk memantau kerja yang tertangguh. Namun, Insya-Allah kita doakan semoga ekonomi negara semakin stabil,” katanya.


Sugu Pavithra Tak Mahu Lagi Ada Kaitan Dengan YouTube

Selepas kes didakwa mencederakan isterinya selesai, nama pasangan YouTuber masakan popular, Sugu Pavithra sekali lagi menjadi perhatian ramai apabila tiada lagi video di saluran milik mereka dan kemungkinan telah dipadamkan.

Perkara itu sekaligus mengejutkan netizen dan para peminatnya yang tertanya-tanya apa sebenarnya yang berlaku sehingga tiada lagi kandungan video di saluran YouTube mereka.

Tampil menjawab mengenai perkara itu, M Sugu dan S Pavithra berkata semua video yang dimuat naik telah dipadam kerana mereka membuat keputusan untuk tidak lagi mempunyai kaitan dengan laman media sosial, Youtube.

Sugu Pavithra berkata mereka tidak mahu lagi terbabit dengan apa sahaja yang boleh meraih perhatian umum. Pasangan itu berkata mereka hanya mahu memberi tumpuan kepada keluarga dan menjalani kehidupan seperti orang biasa.

“Kami tidak mahu lagi ada kena-mengena dengan Youtube. Ramai lagi Youtuber masakan yang lagi hebat dan bagus, kami hanya mahu memberi tumpuan kepada keluarga,” katanya.

Dalam pada itu, Sugu berkata buat masa ini mereka berdua masih belum memikirkan apa perancangan seterusnya yang mahu dilakukan.

Sepanjang tempoh mengendalikan saluran itu, pasangan Sugu dan Pavitra berkongsi 98 video hingga meraih lebih 34 juta tontonan. Setakat ini mereka mempunyai sebanyak 787,000 pengikut di laman YouTube.


Aeril Zafrel, Wawa Zainal Hulur Dana RM1.2 Juta Bina Masjid

Terkesan selepas mendengar ceramah pendakwah dari Indonesia iaitu Ustaz Abdul Somad, membuatkan pasangan selebriti terkenal Aeril Zafrel dan Wawa Zainal tergerak hati untuk mendirIkan sebuah masjid.

Menyifatkan ia sebagai saham akhirat dan tiket ke syurga, pasangan itu juga sanggup menangguhkan hasrat untuk membina sebuah banglo di Bangi demi membina majid di kampung halaman Aeril yang terletak di Rengit, Batu Pahat, Johor.

“Idea ini datang daripada Wawa yang mendengar ceramah ustaz Abdul Somad tentang andai ingin menempa nama di syurga, jika mempunyai wang lebih maka binalah masjid.

“Jadi saya sudah berbincang dengan ketua kampung dan bersetuju untuk menghulurkan dana sekitar RM1.2 juta hasil semua keuntungan produk terbaharu kami, Muslim Bukhari.

“Proses pembinaan dijangka bermula tahun depan. Doakan semoga urusan kami ini dipermudahkan,” katanya kepada mStar Online.

Dalam pada itu, Aeril berkata perkongsiannya itu bukan bertujuan untuk menunjuk-nunjuk ataupun bersikap riak tetapi dana itu juga adalah saham akhirat bersama pelanggan yang membeli produknya.

“Memang bukan berniat nak riak atau menunjuk tapi ini adalah saham akhirat bersama pelanggan kami. Mereka yang membeli turut menjadi penyumbang kepada dana masjid ini, bukan hanya nama saya atau Wawa.

“Kami juga tidak bercadang menukar nama masjid. Apa yang harapkan sumbangan ini memberi manfaat kepada penduduk kampung,” katanya.


“Korang Sibuk Betul Pasal Pavithra, Kononnya Dia Bella Astillah 2.0?”

Baru-baru ini hangat diperkatakan mengenai kemelut rumah tangga YouTuber terkenal, Sugu Pavithra apabila suaminya didakwa mencederakan isterinya. Susulan itu, Pavithra dilabel sebagai Bella Astillah 2.0′ oleh netizen.

Tampil mempertahan Pavithra, Bella Astillah mengatakan netizen tidak sepatutnya menghakimi seseorang itu di atas apa yang berlaku dalam hal rumah tangga dan setiap keputusan yang perlu dibuat bukan boleh diambil mudah.

“Korang sibuk betul pasal Pavithra dan samakan dia dengan kita kononnya, dia Bella Astillah 2.0. Hanya kerana dia memilih untuk maafkan suami dia?

“Anda nak dia buat keputusan yang macam mana? Bercerai terus? Tak payah fikir pasal anak-anak? Pasal rumah tangga? Pasal keluarga?” tulisnya.

Ujarnya, hal perkahwinan bukan boleh diambil mudah kerana ia melibatkan kedua belah keluarga. Bella berkata dia juga tidak faham dengan apa yang netizen mahukan sehingga perlu menentukan keputusan orang lain.

“Bukan senang nak buat keputusan. Perkahwinan bukan macam main masak-masak dan membabitkan keluarga. Anda, nak mereka bercerai? Lepas tu, baru anda nak bersorak? Tak faham apa yang warganet nak.

“Bila orang bergaduh, suruh fikir tentang kebaikan pasangan dan anak-anak, tapi bila orang berbaik pula, suruh bercerai?” tulisnya.

Dalam pada itu, Bella mengajak netizen supaya menilai diri sendiri terlebih dahulu kerana tiada sesaiapa pun tahun tentang apa yang akan terjadi di masa hadapan.

Bella turut mengingatkan netizen sedar tentang apa yang dimiliki oleh kita selama hari ini hanyalah sementara. Katanya lagi, hidup ini ibarat roda dan kita tidak akan bahagia selamanya.


Sugu Pavithra Padam Semua Video Di YouTube

Beberapa hari lalu hangat diperkatakan kes mengenai pasangan YouTuber masakan popular apabila suaminya, M. Sugu didakwa mencederakan isterinya, S. Pavithra ternyata mengejutkan rakyat Malaysia.

Bagaimanapun, semalam Pavithra telah menarik balik laporan polis dan mengikat jamin suaminya sebanyak RM10,000 serta mengakui sudah memaafkan kesalahan suaminya itu.

BACA: Nak Jadi Orang Biasa, Sugu Pavithra Enggan Terima Sebarang Anugerah

Pasangan itu juga berkata mereka enggan menerima sebarang anugerah selepas ini dan hanya mahu menjadi orang biasa sahaja.

Pavithra berkata dia dan suami akan terus menghasilkan video masakan kegemaran ramai tersebut seperti biasa di saluran Sugu Pavithra di YouTube.

Namun begitu hari ini, saluran YouTube pasangan itu kini sudah kosong tanpa sebarang perkongsian video. Kemungkinan mereka memadam video masakan yang dihasilkan.

Tidak dapat dipastikan punca di sebalik tindakan drastik tersebut, bagaimanapun setakat ini masih tiada kenyataan daripada pasangan itu.


Kek Klon Muka Ruhainies Jadi Bahan Jenaka Netizen

Bakal menyambut hari lahir yang ke-27  pada Isnin depan iaitu 27 Julai, Jumaat lalu pelakon Ruhainies menerima kejutan awal bersempena hari jadinya.

Namun apa yang menjadi perhatian ramai adalah kek hari jadi Ruhainies yang diklonkan dipercayai mengikut wajahnya. Kek tersebut ternyata mengundang ketawa netizen apabila usaha untuk mengikut wajah Ruhainies seolah-olah gagal.

BACA: Ruhainies Keluar Duit Simpanan Bantu Peminat Kesusahan Hidup Akibat PKP

Menerusi video yang dikongsikan oleh Ruhainies menerusi Insta Story, kek  bertatahkan kepala wanita bersolek dengan rambut terurai itu dilihat serba serbi tak kena oleh netizen. Video kek itu juga turut menjadi bualan ramai di laman Twitter.

Tak tau la nak gelak ke nak sedih tengok cake hari jadi ruhainies ? pic.twitter.com/HzCS5R71zZ

Ada segelintir yang tertanya-tanya siapakah yang membuat kek tersebut kerana tiada langsung seperti Ruhinies. Malah, ada yang menyamakan kek tersebut dengan wajah pondan tua.

Meskipun ramai yang mentertawakan kek klon wajah itu, bagaimanapun rata-rata netizen mengagumi Ruhainies yang tetap menghargai kek berkenaan.


Alya Iman Akui Pernah Bertunang Dengan Suami Orang

Hangat diperkatakan mengenai pelakon baru yang juga anak pelakon, Allahyarham Azmil Mustapha iaitu Alya Iman apabila seorang wanita mendakwa gadis berusia 19 tahun itu dikatakan menjalin hubungan dengan suaminya yang merupakan seorang ahli perniagaan.

Tampil menjelaskan kontroversi itu, Alya mengakui dia pernah bertunang dengan seorang lelaki berstatus suami orang pada Februari lalu namun putus sebulan kemudian apabila hubungan mereka tidak direstui isteri pertama.

“Benar, pada jam 8 malam, tarikh 27 Februari lalu, saya sudah bertunang dengan seorang individu berusia 30 tahun yang statusnya berkahwin serta mempunyai dua anak.

“Majlis pertunangan secara tertutup itu dihadiri oleh keluarga dan rakan terdekat saya. Apapun, sebelum itu (bertunang) saya difahamkan bahawa isterinya sudah bersetuju dengan kehadiran saya untuk jadi isteri kedua.

“Bagaimanapun, pada Mac lalu saya akhirnya memutuskan pertunangan kami apabila mengetahui kewujudan saya tidak diketahui dan dipersetujui oleh isterinya,” katanya kepada Harian Metro.

Menurut Alya lagi, segala hadiah yang berikan oleh bekas tunangnya itu sudah pun dipulangkan semula  dan reda apabila hubungannya tidak bertahan lama dengan lelaki itu serta memohon maaf kepada pihak yang sudah terluka.

“Segala hadiah yang diberikannya kepada saya pun, sudah di pulangkan kerana  saya rasa bersalah. Saya pasrah dengan apa yang berlaku pada saat ini dan percaya Allah Maha Adil dan Maha Berkuasa.

“Saya mohon doa, sokongan dan dokongan daripada semua pihak supaya perkara ini dapat saya tempuhi dengan baik. Sesungguhnya, saya percaya apa yang berlaku sangat mematangkan diri ini. Justeru, saya mohon maaf kepada semua pihak yang terluka.

“Pada waktu ini, saya mahu meneruskan kehidupan dan ingin fokus kepada kerjaya dan berusaha untuk menjadi insan yang lebih baik lagi,” katanya.


Risaukan Fazura & Anak Dalam Kandungan, Fattah Amin Jadi Paranoid

Terpaksa kembali ke set penggambaran, Fattah Amin mengakui bimbang risiko dijangkiti Covid-19 terutama ketika isterinya yang juga pelakon, Nur Fazura sedang hamil anak pertama mereka.

Bakal menimang cahaya mata mereka Oktober depan. Fattah Amin berkata, dia sentiasa mematuhi prosedur operasi standard (SOP) demi keselamatan isterinya.

BACA: Makin Manja Sejak Hamil, Fazura Tak Nak Lepas Fattah Keluar Rumah

“Memang saya risau tapi dekat mana-mana kita pergi pun wabak itu ada. Tapi selagi kita semua jaga jarak dan lakukan SOP yang ditetapkan, InsyaAllah semuanya selamat. Saya memang akan pastikan sentiasa ikut SOP.

“Saya tidak akan senang-senang nak campur dengan orang ramai, jaga jarak dan tak bersalam dengan orang lain.

“Apa-apa pun kena pandai jaga diri. InsyaAllah tak ada apa-apa. Kalau saya jaga semua itu, tak ada la bawa sampai ke rumah,” katanya kepada mStar Online.

Terdahuli, Fattah berkata dia dan Fazura merahsiakannya kerana mahu peminat merasa teruja dengan berita itu. Ujarnya mereka tidak kisah anak lelaki atau perempuan asalkan sihat dan sempurna.


Belum Bersalin, Isteri Shah Iskandar Teruja Nak Hamil Lagi

Selepas hampir empat tahun menanti dan bakal menimang cahaya mata sulung tidak lama lagi, isteri kepada pelakon Shah Iskandar iaitu Siti Sarah Mohd Noor gembira melalui proses kehamilan anak pertama mereka itu.

Menurut Siti Sarah, dia langsung tidak mengalami alahan atau alahan seperti yang selalu dikaitkan dengan wanita mengandung. Isteri pelakon itu turut meluahkan rasa syukur proses kehamilan dipermudahkan.

Berkongsikan pengalaman kehamilannya itu di Instagram, Sarah berkata dia turut teruja dan tidak kisah jika mahu melalui proses kehamilan lagi sekali dalam tempoh yang dekat.

Dalam pada itu, Sarah sempat menitipkan pesanan kepada mereka di luar sana yang masih menunggu zuriat supaya bersabar dan terus berdoa untuk dikurniakan rezeki terindah itu.

“Kalau macam ni nak mengandung lagi selang dua tahun pun tak kisah! Kepada mereka yang belum ada rezeki, jangan stress sangat fikir kerana masanya akan tiba. Insya-Allah tuhan beri. Jangan lupa doa hari-hari okay!,” katanya.

Shah mendirikan rumah tangga dengan Siti Sarah di The Ballroom At East Coast, Singapura pada 16 Januari 2016.


Nak Jadi Orang Biasa, Sugu Pavithra Enggan Terima Sebarang Anugerah

Sejak beberapa hari lalu hangat diperkatakan mengenai kes pasangan YouTuber masakan popular, M. Sugu yang didakwa mencederakan isterinya, S. Pavithra ternyata mengejutkan ramai pihak dan rakyat Malaysia.

Bagaimanapun, hari ini Pavithra dilaporkan telah menarik balik laporan polis tersebut serta mengikat jamin suaminya sebanyak RM10,000 serta mengakui sudah memaafkan kesalahan suaminya itu.

Susulan kejadian yang berlaku, pasangan itu mengambil keputusan untuk menolak pengiktirafan menjadi Ikon Bandaraya Ipoh yang diumumkan Majlis Bandaraya Ipoh (MBI), Isnin lalu dan enggan menerima sebarang anugerah selepas ini.

“Kami baru jadi youtubers dan kami tidaklah hebat sangat dan kami memang tak layak untuk jadi ikon Perak dan apa-apa lagi.

“Ada lagi yang ramai di luar sana, jangan pilih kami sebab ramai rakyat yang salah faham dan benda ini membuatkan orang ramai sakit hati,” katanya.

Pavithra berkata, mereka tidak mahu dikenali ramai dan mahu fokus pada program masakan kendalian mereka di saluran YouTube ‘Sugu Pavithra’ selepas ini.

“Selepas ini kami tidak mahu jadi orang dikenali ramai. Semua itu kami tak nak. Kami orang biasa saja, jadi biarkan kami hidup seperti biasa. Kami tak layak dapat gelaran ikon sebab ramai orang yang berbakat ada di luar sana.

“Kami jaga youtube, nak fokus youtube saja, kami orang biasa jadi pangkat memang kami tidak mahu,” katanya.

Terdahulu, suami pasangan YouTuber sensasi itu naik berang hingga mencederakan isterinya adalah rasa tidak berpuas hati apabila nama tidak tercalon untuk menerima anugerah ikon.


Kejar Saham Akhirat, Pak Nil Berjaya Kumpul RM31,000 Bantu Pusat Tahfiz

Terkesan dengan kedaifan hidup anak-anak tahfiz Maahad Tahfizul AlQuran, pengacara terkenal Datuk Aznil Nawawi terpanggil untuk membantu mengumpul dana bagi mengurangkan beban mereka.

Aznil atau lebih mesra dipanggil Pak Nil menjalankan satu kempen kutipan dana di Instagram miliknya memohon jasa baik pengikutnya menghulurkan sumbangan. Dana itu bertujuan untuk membaiki kediaman anak-anak tahfiz terletak di Cheras yang berdepan banyak kerosakan.

Berkat dari sekecil2 sedekah hingga ke sebesar2nya, sejumlah RM31k (RM16k + RM15k) telah diserahkan ke Maahad Tahfizul AlQuran Anawiyah Ulu Langat ini. Lebih sebak bila usaha baik pulih ini dilakukan secara sendirian oleh ayah kepada salah seorang anak tahfiz secara Percuma. Hanya Allah yg dapat membalas kebaikannya di sana nanti. #paknil pohon agar masih ada yg sudi menghulurkan bantuan Aznil Nawawi Maybank 564735801178 14256010025102 Bank Islam Maahad Tahfizul AlQuran Anawiyah

A post shared by  Datuk Aznil Hj Nawawi (@aznilnawawihm) on Jul 22, 2020 at 1:03am PDT

“Saya juga nak kejar saham akhirat. Dalam masa sama, saya juga nak ajak semua ke arah sama. Ini antara cara saya nak membantu apa adanya.

“Alhamdulillah, ada ramai yang bermurah hati mengurangkan beban sekaligus membantu pihak pusat tahfiz ini memperbaiki apa yang kurang. Sejak PKP lalu mereka terus diuji.

“Banyak sudah di pusat tahfiz itu rosak. Ada yang dimakan anai-anai, malah bumbung tempat mereka berteduh pun bocor hingga dimasuki air hujan,” katanya.

Difahamkan, setakat ini sebanyak RM31,000 berjaya dikumpul untuk disalurkan ke pusat tahfiz itu berkat derma orang ramai termasuk peminatnya.

Aznil berkata sebelum ini dia pernah menganjurkan majlis khatam Al-Quran untuk anak tahfiz disitu. Malah, hatinya juga pernah terdetik untuk mengambil beberapa orang daripada anak tahfiz itu sebagai anak angkat.


Sajat Dedah Hati Bersih Rahsia Kejayaan Dalam Perniagaan

Meskipun pelbagai kecaman dilemparkan terhadapnya, namun menerusi perkongsian di Instagram usahawan kosmetik Nur Sajat dilihat tenang menjalani kehidupannya Malah, produk dan perniagaannya rancak berjalan seperti biasa.

Menerusi entri terbaru, Sajat mendedahkan kejayaannya dalam bidang perniagaan adalah berpunca daripada hati yang bersih serta saling menghormati sesama insan. Sajat berkata, segala kritikan yang dilepmarkan secara tidak langsung memberi kekuatan untuk terus memajukan diri.

“Ramai yang mengutuk, ramai yang hina, tetapi saya berdiam tidak layan apa mereka lemparkan kata-kata kesat pada saya.

“Saya tidak pernah terfikir hendak mengeluarkan kata kesat pada sesiapa pun. Sebab saya tidak ada masa untuk mengumpat pasal hal orang lain.

“Saya tidak pernah hendak pandang serong pada orang lain atau cemburu pada kejayaan orang lain,” tulisnya.

Sajat turut mempersoalkan mengapa perlu mengutuk dan mencaci dirinya, bukankah setiap kejayaan yang dikongsikan patut dijadikan inspirasi untuk memajukan diri masing-masing. Kata Sajat lagi, siapa kita untuk menghukum seseorang dan membuat kerja Tuhan.

“Kenapa perlu kutuk, caci, sakit hati,mengata sana sini?? Patutnya jadikan inspirasi untuk diri masing-masing.

“Bukan hina sampai buat orang sakit hati, rahsia kerjayaan seseorang itu, hati kena bersih. Jangan pandang orang itu melalui luaran sahaja kita tak tahu dia macam mana. Saya bukan kata pada diri saya tapi saya berkata secara umum.

“Bukan lebih baik kita ambil yang positif pada seseorang itu. Kenapa kita nak menghukum orang sampai awak rasa awak hendak membuat kerja tuhan?,” tulisnya lagi.

Dalam pada itu, Sajat berkata kepada mereka yang suka menghina orang lain tidak akan maju ke hadapan jika sikap berterusan sebegitu. Katanya lagi, rahsia kejayaannya adalah dia sentiasa memandang setiap sudut secara positif.

“Jika anda masih terus suka menghina hina orang,mengata orang atau suka provokasi pada Individu..percaya, awak tak kan maju kehadapan jika masih berterusan begini..

“Rahsia kejayaan saya…padang setiap benda dari sudut positive..jaga mulut untuk berkata kata..sebab mulut yang berkata itu,adalah menilaikan diri seseorang itu,” katanya.


Nabil Ahmad Hulur Bantuan Rakan Sekampung Menganggur Lepas PKP

Umum mengetahui ramai yang terjejas pendapatan apabila kerajaan melaksanaan Perintah Kawalan Pergerakan (PKP). Malah, ramai penggiat seni turut terkesan termasuklah Nabil Ahmad berikutan banyak komitmen seni tergendala.

Meskipun berdepan cabaran sepanjang PKP, bagaimanapun Nabil tetap membantu rakan-rakanya yang terkesan. Menurut Nabil setiap hari dia menerima mesej daripada teman sekampung meminta bantuan akibat hilang pekerjaan sejak PKP.

“Kita tahu bagaimana keadaan ekonomi kita sekarang. Disebabkan PKP, ramai yang hilang pekerjaan. Sekarang, hampir 70 hingga 80 peratus kawan-kawan saya di kampung menganggur.

“Jadi, ramai yang menghubungi meminta dipinjamkan wang. Kawan-kawan kampung saya kenal dari kecil, takkan tak dibantu. Apatah lagi, ada antara mereka mempunyai ramai anak. Tapi saya beri ikut kemampuan,” katanya kepada BH Online.

Dalam pada itu, Nabil akui perit apabila tidak dapat menjana pendapatan sepanjang tempoh tiga bulan akibat COVID-19. Namun, Nabil bersyukur kerajaan membenarkan penangguhan bayaran balik pinjaman atau moratorium. syukur

“Sejujurnya, sepanjang PKP, saya tidak ada pendapatan kecuali sebagai pengacara Meletop. Pengurus saya beritahu ‘show’ dan acara dari Mac hingga Disember, semuanya dibatalkan.

“Ada lebih 20 acara dibatalkan dengan kerugian ratusan ribu ringgit. Tanpa kemudahan itu, saya tidak akan ‘lepas’ disebabkan banyak acara dibatalkan. Apatah lagi, komitmen saya tinggi,” katanya.


Dua Drama Tempatan Bakal Disiarkan Di Platform Streaming Gergasi Dari China. Wah!

Baru-baru ni kami dimaklumkan bahawa terdapat dua drama tempatan telah masuk ke platform video online dari China. Ini secara tidak langsung telah mengangkat industri hiburan tempatan kita sebab telah diterima di pasaran Asia.

Drama mana yang dirisik oleh platform streaming gergasi dari sana tu yer? Mesti rating tontonan tinggi ni.

Drama adaptasi novel karya penulis Siti Rosmizah, arahan Jamal Khan yang merupakan kesinambungan siri fenomena, 7 Hari Mencintaiku yang lalu sekali lagi memberikan impak pada kita semua yang menonton.

Lakonan Mia yang dibawakan oleh Siti Saleha kali ini membuatkan ramai penonton geram apabila konflik antara Mia dan Mak Leha iaitu ibu mertuanya menjadi hangat weh! Yang pasti setiap episod memang cukup dengan rencah konflik dalam rumah tangga yang boleh dijadikan iktibar untuk masyarakat di luar sana.

Pengantin 1 Malam bakal tampil dengan lebih banyak drama yang akan dilakonkan oleh barisan pelakon seperti Fizo Omar, Nazim Othman, Amelia Henderson serta Afifah Nasir.

Drama ini berkisarkan seorang gadis bernama Zulaikha yang dilakonkan oleh Amelia Henderson mula diuji dengan kesihatan ibunya yang sangat membimbangkan. Majikan Zulaikha turut bersimpati dan ingin membantunya namun niat yang salah telah menjadikan kehidupan Zulaikha berubah.

Ha! Anda rasa bagaimanakah kesudahan cerita Zulaikha? Anda perlu tunggu sehingga ianya disiarkan. Kalau terlepas nak tonton di televisyen macam mana?

Berita baik untuk semua, sebab bermula 24 Julai 2020 tepat jam 8 malam, anda boleh saksikan drama 7 Hari Mencintaiku 2 di aplikasi iQIYI ataupun di website www.iQ.com . Turut akan disiarkan kelak adalah Drama Pengantin Satu Malam yang akan mula disiarkan serentak dengan tayangannya di televisyen. Jadi tak perlu risau kalau lepas ni anda terlepas tengok dekat televisyen sebab balik lambat ke atau mungkin terkandas dengan aktiviti harian anda tu.

Maklum la bukan semua orang boleh terpacak depan televisyen saat drama ni ditayangkan. Jadi, dengan adanya iQIYI  anda boleh tonton semula drama 7 Hari Mencintaiku 2 serta drama Pengantin Satu Malam sejurus ianya ditayangkan di televisyen. Paling best anda boleh tonton drama ni secara PERCUMA tau!

Ini baru permulaan, sebab lepas ini akan ada lagi drama-drama tempatan kita yang turut sama disiarkan di platform streaming gergasi dari China tu.

Untuk pengetahuan anda, iQIYI merupakan satu platform video online yang menyajikan pelbagai genre drama dan filem yang dihasilkan oleh produksi-produksi sekitar Asia. So banyak drama yang anda boleh tengok antaranya K-Drama dari Korea seperti Backstreet Rookie dan Dinner Mate , C-Drama dari China dan terbaru drama dari Malaysia.

Jadi anda boleh muat turun iQIYI  di Google play store, Apps Store atau Huawei App Gallery. Ianya PERCUMA, tapi kalau anda memang peminat tegar drama-drama di iQIYI  boleh jadi VIP dengan subscribe pelan secara bulanan.

Untuk keterangan lebih lanjut anda boleh check dekat website iQIYI di www.iQ.com . Selamat menonton drama kegemaran anda bersama iQIYI.


“Tolak Pelawaan Jumpa PU Bukan Bermakna Tolak Ajaran Islam”

Sebelum ini Safiey Illias menyatakan kesediaannya untuk ntuk bertemu dengan mana-mana pendakwah yang berniat untuk membimbingnya. Susulan itu, seorang Pencetus Ummah (PU) menjemputnya untuk bersemuka.

Bagaimanapun, Safiey tidak mahu bertemu dengan mana-mana PU kerana merasakan ini sekadar untuk pemasaran semata-mata dan lebih selesa untuk merujuk dengan individu yang dia selesa iaitu Ustaz Ebit Lew.

Menurut Safiey lagi, PU terbabit tidak boleh memaksa kerana dia berhak untuk memilih dengan siapa yang dia selesa. Safiey juga menegaskan dia hanya menolak ajakan PU untuk bertemu bukan ajaran Islam.

“PU tak boleh paksa saya untuk selesa dengan dia. Kalau dia jemput saya untuk diberikan nasihat tapi saya tak nak, jangan la terasa hati.

“Macam dikata seolah-olah saya menolak ajakan dia, saya menolak Islam. Tidak! Saya hanya menolak pelawaan awak sebab saya tak selesa dengan awak. Awak tak boleh paksa orang suka awak. Saya ada hak untuk memilih,” katanya kepada Astro Gempak.

Dalam pada itu, Safiey juga berharap agar sesiapa yang mahu memberi teguran teguran dibuat dengan cara yang betul kerana dia seorang yang bersikap terbuka.

“Biasanya saya memang akan rujuk, mereka akan datang rumah. Kadang-kadang tu tak beritahu dan tidak diwar-warkan di media sosial pun. Mereka memang ikhlas.

“Saya sangat terbuka untuk terima nasihat sebab bagi saya ia satu pengetahuan. Meskipun dah tahu tapi kita bukanlah manusia yang baik.

“Sekurang-kurangnya orang tegur kerana orang sayang. Cuma cara nak tegur biarlah betul. Bukan kau tegur, hujung-hujung kau jual buku. Itu namanya kau yang kena tegur,” katanya.


Dapatkan HUAWEI Nova 7 SE Dengan Hanya RM1* Di Jualan Terbesar Maxis!

Argh! Pening lah nak cari telefon pintar 5G yang best. Gais, rileks! Jangan risau, kalau anda nak telefon pintar 5G yang paling berpatutan di abad ini, HUAWEI nova 7 SE adalah yang paling sesuai untuk anda!

Yup! Kami tak tipu…Ini bukan cubaan tau, ini betul-betul. Bekerjasama dengan salah satu perkhidmatan telco terkemuka di Malaysia, Maxis, HUAWEI menawarkan HUAWEI nova 7 SE dengan harga hanya RM1* sahaja! Seriuslah?

Ya, ini adalah telefon pintar selfie 5G dengan harga yang paling berpatutan. Hebat kan? Bermula dari 24 Julai 2020 dan seterusnya, jangan buang masa anda lagi dan terus ke outlet Maxis terdekat untuk mendaftar dan dapatkan tawaran hebat ini.

*Tertakluk kepada terma dan syarat. Siri HUAWEI P40 dan siri HUAWEI nova 7 adalah sebahagian daripada pelan postpaid 2 tahun. Anda juga boleh dapatkan HUAWEI nova 7 SE dengan hanya RM1 dan HUAWEI Y6p dengan hanya RM99 dengan membayar harga telefon pintar, yang didatangi dengan pelan postpaid 2 tahun.

Dengan Kamera AI Kuad 64MP, Selfie Super Night, dan Mod Video Dual-View di kamera depan dan belakang untuk merakam saat-saat penting di kedua-dua sisi ini sememangnya sesuai untuk anda yang suka ‘selfie’ dan minat dengan fotografi! Cun habis gambar tu nanti.

Warna yang menarik dan bergaya ni juga boleh buatkan anda jatuh cinta. Barulah melengkapi penampilan seharian anda. Siri HUAWEI nova 7 yang baru ini sesuai sangat dengan anda yang masih muda dan berani! Anda wajib memilikinya kalau nak rasai sendiri pengalaman memiliki telefon pintar ini. Tak sabarnya!

Dengan semua ciri luar biasa ini, siri HUAWEI nova 7 sememangnya merupakan salah satu telefon pintar selfie 5G yang paling berpatutan di Malaysia!

Pada anda yang suka ber’OOTD’, telefon pintar 5G – HUAWEI nova 7 dan HUAWEI nova 7 SE memang sangat-sangat sesuai untuk anda miliki. Ya lah sesuai untuk anda yang suka bergaya tu. Bila lagi nak tambah koleksi gambar dalam media sosial kan? Ni lah masanya. Boleh tambah followers baru!

Berita baik untuk anda. Anda sekarang boleh mendapatkan HUAWEI nova 7 dengan hanya RM39/bulan dan HUAWEI nova 7 SE dengan harga hanya RM1*! Dah tak payah nak kumpul duit lama-lama. Kan dah ada promosi hebat ni. ‘Grab’ je lah!

Bukan itu sahaja, ada juga tawaran Beli 1, Percuma 1* untuk HUAWEI P40 & P40 Pro dan promosi hebat untuk HUAWEI Y6p!

Bagi anda yang sudah lama ingin memiliki HUAWEI P40 Pro+ yang direka dengan teknologi seramik berteknologi nano, jangan risau lagi – inilah peluang anda! Model flagship revolusi dari HUAWEI kini dah boleh menjadi milik anda hanya dari RM119/bulan*!

Wahhh..banyak betul promosi untuk jualan terbesar Maxis kali ini. Kami pun dah tak sabar nak serbu ni. Anda jangan lupa ajak kawan-kawan sekali tau. Mana tahu boleh guna telefon baru untuk Raya Haji nanti. Barulah bergambar sakan!

Kalau anda nak tahu, semua telefon pintar HUAWEI dilengkapi dengan Widget Petal Searchyang baru. Alat carian baru HUAWEI ini berfungsi sebagai ‘pintu masuk’ bagi pengguna untuk mengakses lebih dari satu juta aplikasi kegemaran mereka. Wow!

Jadi, carian dan pemasangan aplikasi pada telefon pintar anda kini menjadi lebih senang, cepat dan sentiasa dikemas kini.

Dengan setiap pembelian HUAWEI nova 7, anda juga dapat mengisi perut anda dengan makanan yang enak bernilai sehingga RM1,000!* Antara rakan kongsi adalah AirAsia Big, Baskin Robbin’s, Domino’s Pizza, Puma, Texas Chicken, Lazada, Free Fire dan banyak lagi. Fuh! Betul kenyang tersandar nanti!

Kejap..kejap…bukan itu sahaja, aplikasi kegemaran rakyat Malaysia seperti Maybank2u, Lazada, TikTok, Wechat dan banyak lagi apps lain juga ada di dalam HUAWEI AppGallery ini. Semuanya ada dalam gallery ini untuk mudahkan anda berurusan dengan mana-mana aplikasi.

Ada lagi gais! Dah nak Raya Haji kan? Mesti nak balik kampung. Haa yang mana orang utara tu, mulai hari ini hingga 12 Ogos 2020, bagi penduduk Pulau Pinang dan semua yang merancang untuk menuju ke Utara, kami ada kejutan tambahan untuk anda!

Anda boleh mendapatkan tiket letak kenderaan PERCUMA RM5 dengan aplikasi Penang Smart Parking di HUAWEI AppGallery. Anda juga boleh menebus HUAWEI Cloud Storage sehingga 2 TB* (satu bulan sahaja) untuk menyimpan foto, video dan juga ‘backup’ data seperti log sembang, pemesejan dan banyak lagi! (sah sehingga 31 Disember 2020).

Nikmati juga hadiah bernilai sehingga RM1,315* dengan setiap pembelian HUAWEI nova 7!

Untuk melengkapkan lagi pengalaman anda, HUAWEI WiFi AX3 berharga RM299 adalah ‘router’ pertama di dunia dengan teknologi WiFi 6 Plus yang memastikan sambungan internet yang stabil. Bukan itu sahaja, HUAWEI WiFi AX3 dilengkapi dengan ciri One-Tap-To-Connect dengan WiFi untuk Telefon Pintar Android NFC. Jadi anda tidak perlu risau lagi.

Kalau anda free hujung minggu ni, dah jangan lengahkan lagi masa tu. Jom sertai jualan terbesar Maxis ini. Bertindak sekarang! Tandakan kalendar, pakai pelitup muka, ambil ‘hand sanitizer’ anda dan pergi ke outlet Maxis terdekat anda untuk mendapatkan tawaran hebat ini!

Atau dapatkannya secara online seperti list di bawah. Klik je okay!
1. P40
2. P40 Pro
3. P40 Pro+
4. Nova 7
5. Nova 7se
6. Y6p

Anda juga boleh membeli secara online di store HUAWEI. Untuk maklumat lebih lanjut mengenai produk hebat ini, klik link di sini.


Gandingan Hebat 3 Pelakon Tanah Air Ini Buat Ramai Teringat Adik Beradik Di Kampung

Jika dibandingkan dengan Hari Raya Puasa, sambutan Aidiladha dilihat agak kurang diraikan. Kebanyakan daripada kita menjadikan Hari Raya Korban sambutan ‘kedua’, baju raya pun ramai yang ‘recycle’ dari raya lepas, semuanya disambut pada berskala sederhana.

Tapi tahun ni agak berbeza kerana Aidilfitri yang lalu disambut dalam keadaan Perintah Kawalan Pergerakan Bersyarat (PKPB). Ramai yang tak dapat balik kampung untuk bertemu dengan insan tersayang.

Menampilkan kelainan, jenama minyak masak Saji melancarkan iklan raya korban mereka sendiri untuk tontonan seluruh rakyat Malaysia. Mengangkat mesej pengorbanan, keikhlasan, serta kasih sayang adik-beradik, iklan ni pasti membuatkan ramai yang berlinangan air mata dengan jalan ceritanya.

Iklan menyentuh hati mengangkat mesej pengorbanan ini membariskan nama besar dalam industri iaitu Nabila Huda sebagai Ucu, Bront Palarae sebagai Angah, dan bintang utama, menantu Fauziah Nawi, Farah Ahmad memegang watak Yong.

Berkisar kehidupan 3 beradik yatim piatu, Yong memainkan peranan mak dan ayah sejak adik-adiknya kehilangan tempat bermanja dan mencurahkan kasih sayang.

Yong digambarkan sebagai seorang kakak sulung yang garang dan cerewet apatah lagi membabitkan masakan juadah sambutan raya. Segala bahan wajib mengikut kehendaknya, jika tidak, haru-birulah kehidupan dua adik-adiknya melayan amukan Yong!

Namun, raya korban tahun ini segalanya berubah apabila Yong terlantar sakit dan tidak lagi mampu menjaga adik-adiknya. Dah tak larat nak masak macam dulu.

Apa yang istimewa sangat pada juadah itu? Degilkah Yong sudah terlantar pun masih mahu makan lauk raya? Tonton iklan ini untuk mengetahui kesudahan dan mesej yang ingin disampaikan. Confirm berjurai air mata tanpa sedar!

Apa yang pasti, keikhlasan dalam setiap tindak-tanduk akan menghasilkan sesuatu yang manis di penghujungnya. Ingatlah, walaupun menjangkau usia, hubungan kasih sayang adik-beradik akan kekal selamanya. Pengorbanan yang ikhlas akan sentiasa dikenang.

Menyentuh hati dan perasaan bila tengok tiga pelakon hebat ini digandingkan sekali dalam satu iklan yang power ini.Salam Aidiladha dari SAJI#SAJIdiHati#IklanRayaHaji2020